Hlavné mesto pre seniorov zorganizovalo už dva krát, je Seniorfest. Pre skôr narodených Bratislavčanov samospráva pripravila počas októbra sériu približne dvadsiatich spoločenských, kultúrnych i športových podujatí.

„Azda najvýznamnejším podujatím, ktoré hlavné mesto pre seniorov zorganizovalo už dva krát, je Seniorfest. Pre skôr narodených Bratislavčanov samospráva pripravila počas októbra sériu približne dvadsiatich spoločenských, kultúrnych i športových podujatí.“ SeniorFest je kultúrne, športové a spoločenské podujatie, ktoré v roku 2011 začalo organizovať hlavné mesto s cieľom „podporiť aktívnu účasť starších ľudí na spoločenskom, verejnom živote, využiť ich životné skúsenosti a poznatky pre rozvoj samosprávy“. Prvý ročník trval od 3. do 17. októbra 2011 a celkovo bolo pre seniorov zorganizovaných 17 podujatí a ako je zrejmé z programu (.pdf), jednalo sa o koncert, prednášky a poradne, spotrebiteľské vzdelávanie, počítačovú školu a návštevu kultúrnych zariadení. Nadácia SCIA sa podieľala na organizácii dňa seniorov v Auparku 13. októbra a Fórum kresťanských inštitúcií zorganizovalo Sociálne dni dňa 17. októbra. Druhý ročník trval od 3. do 30. októbra 2012. Program bol vzhľadom na dlhšie trvanie festivalu obšírnejší a pribudli nové aktivity ako divadelné predstavenie, krížovkársky turnaj, tvorivé dielne, výstavy a diskusia s návštevníkmi. Podujatia zorganizovali aj mestské časti Karlova Ves, Ružinov, Čunovo a Vajnory. Celkovo bolo počas festivalu zorganizovaných vyše podujatí vrátane podujatí v rámci kampane Staroba sa nás dotýka 2012, ktorá bola organizovaná nadáciou SOCIA. V roku 2013 trval tretí ročník SeniorFestu od 1. do 31. októbra. Podľa programu (.pdf) hlavný program tvorilo 16 podujatí vrátane krasokorčuliarskej súťaže, rekordu v tanci, otvorenia Seniorfitparku, školenia správneho dýchania. Na ďalších podujatiach sa podieľali mestské časti Staré mesto, Petržalka, Nové mesto, Dúbravka, Ružinov a Karlova Ves. V rámci mestských častí sa odohralo vyše 40 podujatí v októbri a v Novom meste aj 3 podujatia v septembri. Pre rok 2014 sa festival koná od 1. do 30. októbra. Program (.pdf) bude opäť rozdelený medzi mestské časti. Hlavnú časť tvorí 14 podujatí. Mestské časti pre seniorov zorganizujú približne 15 podujatí. Nie sú nám známe žiadne kultúrne podujatia pre seniorov, ktoré by sa konali počas primátora Ďurkovského.

SeniorFest
programu
dňa seniorov v Auparku
Sociálne dni
Program
programu
Program


Dôležitú informáciu, čo treba povedať a vlastne sme ju zrealizovali, že sme okolo 170.000.000 EUR dali na oddĺženie vlastne dlhu z fotovoltaických elektrární, ktoré tu vznikli pred naším nástupom. To sa tu rolovalo niekoľko rokov a bolo to kvôli tomu nevýhodnému podpisu kontraktov štátu voči fotovoltaickým elektrinám, kde im garantovali strašne vysokú cenu.

V roku 2009 počas prvej vlády Roberta Fica štát zrealizoval výberové konanie prevádzkovateľov fotovoltaických elektrární. Štát vybraným firmám zaručil garanciu kúpnej ceny na 430,77 eur za MWH na 15 rokov dopredu. Veľkoobchodná cena elektrickej energie mala vtedy hodnotu okolo 50 eur za MWH. Podľa Investigatívneho centra Jána Kuciaka bolo výberové konanie netransparentné a úspešné firmy mali prepojenia aj na odsúdeného Antonina Vadalu či na oligarchu blízkeho Smeru Jozefa Brhela. Od 1. januára 2022 začne platiť tzv. repowering , teda „predĺženie doby podpory o päť rokov pri zachovaní jej výšky pre niektorých výrobcov elektriny z obnoviteľných zdrojov energií (OZE) a kombinovanej výroby elektriny a tepla (KVET).“ Novela „o podpore obnoviteľných zdrojov energie a vysokoúčinnej kombinovanej výroby“ bola schválená parlamentom 2. júla 2021. Štát by mal vďaka repoweringu na tarife za prevádzkovanie systému (TPS) ročne ušetriť 60 až 70 miliónov eur, ktoré by mohli pomôcť splatiť historický dlh trom distribučným spoločnostiam. Koncom roku 2020 im štát vyplatil 162 miliónov eur, z celkovej výšky dlhu - 400 miliónov eur. Dlh vznikol kvôli nízkemu nastaveniu TPS a umelému znižovaniu cien energie pre domácnosti a malé podniky. TPS platí každý odberateľ elektriny a tvorí približne pätinu z celkovej ceny. Cena elektriny by sa podľa štátneho tajomníka ministerstva hospodárstva Karola Galeka mala znížiť až v roku 2023, po ukončení podpory výroby elektriny z domáceho uhlia. Tvrdenie Eduarda Hegera hodnotíme ako pravdivé.

zrealizoval
mala
Investigatívneho centra Jána Kuciaka
1. januára 2022
repowering
schválená
ušetriť
vyplatil
vznikol
platí
znížiť


Ale Slovensko sme odovzdali s druhým najnižším dlhom v rámci Eurozóny.

Podľa nasledujúcej tabuľky zostavenej na základe metodiky OECD malo Slovensko v júny 2010 dlh 44,7% HDP, nižší malo ešte Luxembursko (23,6%). V tejto tabuľke však neboli uvedené údaje pre Slovinsko. Podľa údajov Eurostatu úroveň dlhu pre Slovinsko na konci roku 2010 je 38% (na Slovensku 41%), ak by sme zobrali do úvahy rok 2009 (ako pri posudzovaní výšky deficitu) bol dlh Slovinska 35,2, zatiaľ co na Slovensku 35,4. V čase odovzdávania vlády malo teda Slovensko tretí najnižší štátny dlh v eurozóne. Robert Fico nehovoril pravdu.

nasledujúcej Eurostatu


Keď sme vstúpili do matky a ovládli sme matku, súčasťou toho, ako sme ovládli matku, bolo, že sme ovládli aj takzvaný rezervný plyn v objeme 170 miliónov eur.

Je pravdou, že štát získa tvz. rezervný plyn v hodnote 170 miliónov eur. Rezerva pripadla štátu ako výsledok rokovania medzi štátom a EHP, pri prebratí 49% akcií matky SPP. Štát preberie polovicu dlhu, ale získa plynové rezervy. Fico avizoval, že chce túto rezervu použiť na vykrytie straty z regulácie cien plynu pre domácnosti. SME , 13. septembra 2013: " Zásoby plynu v hodnote 170 miliónov eur sa môžu použiť na krytie strát. Časť z nich sa však mohla zužitkovať v štátnom rozpočte. Vláda tým vysvetľuje, že štát vlastne nič nemusí platiť za kúpu SPP. Ibaže ak sú tie zásoby zbytočné, mohli sa použiť na zvýšenie zisku, nie na krytie straty." R. Fico pre denník Pravda (5. septembra 2013) povedal: " Preberieme polovicu dlhu v Slovenskom plynárenskom priemysle, ale automaticky získame aj rezervný plyn v hodnote 170 miliónov eur." Dátum zverejnenia analýzy: 23.09.2013 Naspäť Nahlásiť chybu

rezervný plyn
SME
Pravda


Pán Farage, šéf tej frakcie (Euroskeptici, pozn.), to chce rozpustiť a počkajte ešte jedna dôležitá vec. Možno, že o tom ani nevite. Pán Farage je napríklad aj za to, aby sa obmedzil pohyb pracovných síl po Európe.

Nigel Farage niekoľkokrát počas utečeneckej krízy vyzval k zníženiu počtu utečencov a aj ekonomických migrantov vo Veľkej Británii, ale aj v Európskej únii. Taktiež je známym oponentom Európskej únie ako celku. Výrok hodnotíme ako pravdivý. Nigel Farage je predsedom Strany nezávislosti Veľkej Británie ( UKIP ), takisto vedie euroskeptickú skupinu Európa slobody a priamej demokracie v Európskom parlamente. Nigel Farage pre The Telegraph vyhlásil, že by Veľká Británia mala sledovať príklad Rakúska v sprísňovaní hraničných kontrol. Rakúsko totiž preverovalo dodávky a kamióny na svojich hraniciach. Takisto vyhlasuje , že väčšina ľudí, ktorí prichádzajú do Európy, nie sú utečenci, ale ekonomickí migranti, ktorí boli vpustení do Schengenského priestoru kvôli voľnej azylovej politike EÚ. Charakter voľného pohybu osôb a pracovnej sily je jedným z hlavných bodov programového vyhlásenia UKIP. Strana žiada , aby sa migračná politika Veľkej Británie vrátila do "normálneho stavu" z 50-tych rokov, kedy získalo pracovné povolenie od 20 do 50 tisíc migrantov, v porovnaní s 271 000 migrantmi, ktorí získali pracovné povolenie v roku 2014.

Nigel Farage
oponentom
UKIP
skupinu
The Telegraph
vyhlasuje
žiada


Zamestnanec (zarábajúci minimálnu mzdu, pozn.) si donesie domov čistú minimálnu mzdu len 291 eur.

Ak zamestnanec zarába minimálnu mzdu, tak výška čistej mzdy je na úrovni 292,48 eura. Odchýlku 1,5 euro tolerujeme a výrok hodnotíme ako pravdivý.

minimálnej mzdy
kalkulačkou
Zdravotné poistenie
Sociálne poistenie
Zákona o dani z príjmov
Opatrenia o úprave súm životného minima


Výdavky minulý rok boli nižšie ako rok pred tým, to je základný fakt roku 2011.

V roku 2011 boli výdavky štátu podľa MF SR 15,278 mld. eúr, v roku 2010 boli výdavky 15,337 mld. eur. Celkové výdavky boli teda v roku 2011 naozaj nižšie ako v roku 2010.

V roku 2011
v roku 2010


To znamená, k nim (rizikovým skupiná, pozn.) musíme pristupovať špecificky a ponúkať trochu viac a motivovať zamestnávateľov, aby takýchto nezamestnaných do práce brali. To sa dialo za vás (po dobu ministrovania Mihála, pozn.) a bude sa to diať aj po nás.

Počas pôsobenia ministra Mihála na Ministerstve práce, sociálnych vecí a rodiny existovali opatrenia, ktoré majú pomôcť rizikovým skupinám nezamestnaných. Výrok je teda pravdivý. Počas úradovania ministra Mihála existoval tzv. Príspevok na podporu zamestnávania znevýhodneného uchádzača o zamestnanie. Znevýhodnení uchádzači sú napríklad mladí absolventi, občania starší ako 50, dlhodobo nezamestnaní, či rodič. Tí majú právo požiadať úrady o príspevok na samozamestnanie, alebo štát môže kompenzovať zamestnávateľovi náklady na zamestnanie týchto uchádzačov. Tento príspevok naďalej funguje . Dátum zverejnenia analýzy: 29.09.2014 Naspäť Nahlásiť chybu

Príspevok funguje


...my si, my si svoje personálne záležitosti plníme tak ako posilníme aj agentúru FRONTEX, bolo to spomenuté vo vašich príspevkoch, 20 našimi úradníkmi, budúci rok ďalšími desiatimi.

Agnetúra Frontex, ktorá má na starosti bezpečnosť a manažment vonkajších hraníc Európskej Únie má skutočne posilniť svoje kapacity v najbližších mesiacoch. Premiér Robert Fico sa na štvrtkovom summite Európskej rady v Bruseli vyjadril , že Slovensko ponúkne 20 ľudí s 10 ďalšími v roku 2016. Agentúra zároveň požiadala členské krajiny EÚ o navýšenie počtu zamestnancov o niekoľko stoviek.Výrok hodnotíme ako pravdivý.

vyjadril navýšenie zvýšiť


Občania môžu tým referendom zaviesť nové pravidlá do ústavy, že na základe referenda občanov alebo rozhodnutím parlamentu bude možné skrátiť volebné obdobie.

Referendum je jedným z prostriedkov prijímania nových právnych predpisov do právneho poriadku SR. Ústava hovorí, že návrhy prijaté v referende následne vyhlási Národná rada Slovenskej republiky rovnako ako zákon.

Slová prezidentky potvrdzujú ústavní právnici podľa ktorých, ak by bolo januárové referendum o možnosti skrátiť volebné obdobie platné, došlo by k priamej zmene Ústavy SR a parlament by už o veci nehlasoval. "V prípade, ak by referendum bolo platné a väčšina voličov by zároveň odpovedala kladne, došlo by tým k priamej zmene ústavy a navrhované znenie by už nebolo predmetom hlasovania parlamentu," povedal pre TASR ústavný právnik a bývalý politik Radoslav Procházka. Podobne to vidia aj ústavní právnici Vincent Bujňák a Peter Kresák.

Podľa rozhodnutia prezidentky zo 4. novembra sa bude v predmetnom referende rozhodovať o tejto otázke: „Súhlasíte s tým,že predčasné skončenie volebného obdobia NRSR je možné uskutočniť referendom alebo uznesením NRSR, a to zmenou ústavy...? (plné znenie referendovej otázky tu )

To znamená, že po schválení tohto referenda bude po novom možné skrátiť volebné obdobie, a to buď ďalším referendom, alebo rozhodnutím parlamentu. Výrok preto hodnotíme ako pravdivý.

Ústava povedal rozhodnutia tu skrátiť


Dneska ich (centier odborného vzdelávania, pozn.) je 24 na Slovensku, viete koľko ich je u nás v kraji? Desať.

V KSK bolo podľa dokumentu Aktivity samosprávnych krajov v oblasti odborného vzdelávania bolo do konca roku 2012 desať centier odborného vzdelávania. Podľa rovnakého dokumentu bolo na Slovensku do konca roku 2012 skutočne 24 centier odborného vzdelávania .

desať
centier odborného vzdelávania
sme.sk
Centrum


My sme nemali ani zmluvu s nimi, ja to vnímam tieto témy niektoré ako budovanie si vlastného imidžu, ale ktorí neprispievajú k stabilite.

Zmienku o nejakej oficiálnej zmluve sa nám nepodarilo nájsť. Hovorí sa len o dohode (video na konci stránky) pred voľbami, môžeme teda usudzovať, že Bugár hovorí pravdu.

dohode


My sme voličom sľubovali to, že čo sa týka štátnych podnikov, tak chceme, aby tieto pozície boli obsadzované férovými a transparentnými verejnými obstarávaniami, výberovými konaniami, aby do dozorných rád a predstavenstiev išli ľudia, ktorí jednoducho tej problematike rozumejú. Pretože napr. sme mali škandál s energiami, kde v štátnych podnikoch za štát sedeli ľudia, ktorí v živote o energetike ani nepočuli.

Strana Veroniky Remišovej Za ľudí vo volebnom programe 2020 sľubovala , že „zavedie(me) transparentný výberový proces tak, aby boli do funkcií zástupcov štátu vybraní ľudia napĺňajúci tie najlepšie odborné a osobnostné predpoklady.” V roku 2017 Romišová ešte ako poslankyňa za OĽaNO upozorňovala na to, že v dozorných radách štátnych energetických firiem sedia aj ľudia, ktorí by sa dali ťažko označiť za odborníkov na energetiku. Predsedom dozornej rady Východoslovenskej energetiky bol niekoľko mesiacov Ján Dorkin - advokát a bývalý konkurzný správca Lesostavu Revúca, teda podniku, ktorý sprivatizovala rodina Andreja Danka. V čase Dorkinovej nominácie do dozornej rady bola SNS vo vláde so Smerom a Mostom-Híd, podľa DenníkaN bol Dorkin Dankov nominant. Predsedníčkou dozornej rady ZSE je Eva Milučká. Podľa zverejneného životopisu nemala predtým pracovnú skúsenosť v oblasti energetiky, jej profesné pozadie je skôr ekonomické. Bez ohľadu na odbornosť nominantov ako takú je faktom, že pracovné pozadie viacerých bolo pred funkciami v orgánoch štátnych energetických firiem iné, než súvisiace s energetikou. Tvrdenie Veroniky Remišovej preto hodnotíme ako ešte pravdivé.

sľubovala upozorňovala bol bývalý podľa je zverejneného


Ideálne je byť v tomto druhom pilieri od príjmu alebo vymeriavacieho základu 1 000 eur a vyššie a treba povedať dlhodobo.

Podľa Stanislava Žofčáka, predsedu Asociácie dôchodkových správcovských spoločností, sporenie v druhom pilieri odporúča každému, kto má zárobok nad 700 EUR. Analýza inštitútu INESS sa taktiež zhoduje tvrdením, že výhodné sporenie v druhom pilieri je pre občanov s príjmom vyšším ako 700 EUR. Vzhľadom na tieto skutočnosti výrok hodnotíme ako nepravdivý. Za hranicu za ktorou sa oplatí druhý pilier určil ako 1000 EUR premiér Fico v roku 2012. Podľa Stanislava Žofčáka, predsedu Asociácie dôchodkových správcovských spoločností sa odborníci zhodujú v tom, že ,, sporenie v druhom pilieri sa vyplatí každému, kto má zárobok od 700 EUR v hrubom a vyššie ," Podľa INESS upozorňuje na to, že zatiaľ čo je druhý pilier celkovo výhodnejší pre ľudí s vyšším ako priemerným príjmom, rozhodujúce môžu byť aj ďalšie faktory, ako vek, ale aj možnosť dedenia a jednorazového výberu. Dátum zverejnenia analýzy: 19.01.2015 Naspäť Nahlásiť chybu

určil Podľa INESS


To vidíme, že viac ako rok a pol SaS už blokuje mimoriadne dôležité pre Slovensko rozhodnutia, to je zákon, ústavný zákon, na ktorý, kvôli ktorému sme ústavnú väčšinu dávali dokopy, zákon o rozpočtovej zodpovednosti, o dlhovej brzde.

Minister financií Igor Matovič správne poznamenáva, že SaS má problémy s prijatím ústavného zákona o rozpočtovej zodpovednosti. Ten ministerstvo financií pripravuje už od septembra 2020 . Vláda schválila návrh novely zákona 30. septembra 2020. V parlamente sa o zákone začalo rokovať v novembri 2020 a už vtedy sa podľa Matoviča presúval zo schôdze na schôdzu. Rokovania pritom padali na nezhode v koalícii . Strana SaS odmietla podporiť zákon v navrhovanej forme a svoju podporu zákona podmie nila prijatím daňovej brzdy . Tá podľa nich zabezpečí, že ľudia nebudú platiť vyššie dane a odvody. Parlament síce posunul návrh zákona do druhého čítania, ale v decembri 2021 ho ešte neschválil . Aj napriek tomu, že celý proces netrvá presne rok a pol, Igor Matovič má pravdu v tom, že sa koalícia už dlho nedokáže dohodnúť na presnom znení zákona. Výrok hodnotíme ako pravdivý.

septembra 2020
schválila
začalo
padali na nezhode v koalícii
podmie
daňovej brzdy
posunul
neschválil


Ako hovorila aj Merkelová, zdá sa, že sa finančné trhy trochu upokojili.

Nevieme na ktoré tvrdenie Angely Merkel predseda vlády SR odkazuje. Posledný výrok nemeckej kancelárky o financných trhoch bol spomenutý v jej novorocnom prejave . Angela Merkel povedala, že kríza je daleko od konca a zdôraznila potrebu monitorovania financných trhov : "The European sovereign debt crisis shows us how important this balance is. The reforms we have agreed to are beginning to take effect. But we still need a lot of patience. The crisis is far from over. More needs to be done internationally, as well, to monitor the financial markets. The world has not sufficiently learned the lesson of the devastating financial crisis of 2008. For never again must such irresponsibility be allowed to take hold as it did then. In the social market economy, the state is the guardian of order, and the public must be able to place its trust in it."

novorocnom prejave
októbri
septembri


Veľká Británia si ešte z čias Thatcherovej vybojovala takzvaný rabat. To znamená, že veľká časť tých peňazí, ktoré ona prispieva ako čistý prispievateľ do európskeho rozpočtu, sa zákonite vracia automaticky do Veľkej Británie.

Tzv. britský rabat alebo správnejšie britská zľava je zľava na príspevok Spojeného kráľovstva do rozpočtu EÚ, ktorý vr?cia vláde Spojeného kráľovstva Európska únia. Zľavu dohodla britská premiérka Margaret Thatcherová ešte v roku 1984. Zľava je vypočítavaná približne ako 2/3 podiel zo sumy, o ktorú platby Spojeného kráľovstva Európskej únii prevyšujú výdavky EÚ smerujúce späť. Výrok Blahu preto hodnotíme ako pravdivý. Britský rabat je rozpočtovo- politické ustanovenie platné pre Veľkú Britániu a Severné Írsko. Rabatom dostane Veľká Británia 2/3 svojich čistých platieb do Európskeho rozpočtu naspäť. Tento rabat vyrokovala Margaret Thatcherová z toho dôvodu, že vtedajší rozpočet pre poľnohospodárstvo bol stanovený na 70 % celkového rozpočtu EÚ, čo bolo pre Britániu nespravodlivé, keďže jej profity z agrárneho sektoru boli veľmi malé. Nedochádzalo tak k finančnej návratnosti. Okrem toho bola Veľká Británia vtedy jednou z najchudobnejších členských krajín. Britský rabat sa vypočítaval ako 66 % rozdielu medzi odvedenými finančnými prostriedkami do spoločného rozpočtu a prostriedkami, ktoré v rámci rôznych politik dostane naspäť. Rabat je vrátený vždy 4 roky po príslušnom rozpočtovom roku. V posledných desaťročiach sa však poukazovalo na zastaralosť, komplikovanosť a nespravodlivosť tohto systému. Hoci bolo navrhnuté zrušenie britského rabatu, Veľkej Británii sa ho napriek tomu podarilo obhájiť s relatívne malými zmenami. Dátum zverejnenia analýzy: 03.04.2017 Naspäť Nahlásiť chybu

Zľavu
Britský rabat
Britský rabat


Čo už bolo schválené v stredu v parlamente, čiže každý človek, ktorý sa stará doma dieťa, ktoré má zavretú školu, bude dostávať po celú dobu finančný príspevok vo výške 55 % hrubej mzdy ako ošetrovné a v prípade ak ktorémukoľvek zamestnancovi bola nariadená nemocenská, pretože musí byť v karanténe alebo v izolácii pre podozrenie.

29. marca 2020 vláda predstavila plán ekonomických opatrení s názvom „ Prvá pomoc ”. Chce ním zmierniť sociálne a ekonomické dôsledky pandémie koronavírusu. Plán počíta s miliardou eur ako s mesačnými výdavkami na udržanie pracovných miest. Ďalších 500 miliónov má do ekonomiky ísť cez záruky bankám na poskytovanie úverov. V rámci plánu má o.i. byť rodičom na OČR hradených 55 percent hrubej mzdy (pandemické ošetrovné). Rovnaký podiel hrubej mzdy majú dostávať aj zamestnanci, ktorým štát nariadi karanténu a lekár ich uzná za dočasne práceneschopných. Tvrdenie Milana Krajniaka preto hodnotíme ako pravdivé.

predstavila
plán
Prvá pomoc
má


Oblasť Krymu ovládaná v minulosti Krymským chanátom sa dostala pod vplyv Ruska v roku 1774, samotný Krymský chanát bol Ruskom anektovaný v roku 1783. V roku 1921 bola vyhlásená Krymská autonómna socialistická republika ako súčasť Ruskej sovietskej federatívnej republiky, ktorá bola už ako tzv. Krymská oblasť v roku 1954 prevedená pod Ukrajinskú SSR. Po rozpade ZSSR napriek snahám lokálnej Krymskej vlády pripadol Krym samostatnej Ukrajine. V kontexte ukrajinsko-ruských vzťahov je preto možné považovať Krym za historicky ruské územie. Výrok hodnotíme ako pravdivý.

Krymu


Druhý fakt je, že sme dali ministerstvu spravodlivosti, aby všetky rozhodnutia prokuratúry, meritórne rozhodnutia, boli verejné. Aj v kauze Smer, aj v kauze SDKÚ.

Dátum zverejnenia analýzy: 10.01.2011 Naspäť Nahlásiť chybu


To štatistické údaje, že najviac na Slovensku, resp. Slovensko má v celej EÚ najnižšie ohrozenie chudobou práve v kategórii rodín bez detí a naopak, v prípade rodín je to až osemdesiatpercentné riziko.

Podľa dát Eurostatu z roku 2020 je skutočne pomer domácností bez závislých detí ohrozených chudobou na Slovensku najnižší v EU: len 11,7 percenta. Riziko chudoby pre domácnosti so závislými deťmi je však len o niekoľko percentuálnych bodov vyššie, nie osemdesiatpercentné, ako tvrdí Gyimesi.

37,1 percent rodín s 3 a viac deťmi bolo na Slovensku v roku 2021 ohrozené chudobou podľa výberového zisťovania EU SILC . Výrok preto hodnotíme ako nepravdivý.

V porovnaní s inými krajinami EÚ sú deti relatívne menej ohrozené chudobou :

najnižší
EU SILC
menej ohrozené chudobou


...desať mesiacov funguje vláda, ale ešte povedzme výmeny niektorých dozorných radách vôbec neboli uskutočnené...

Štát je akcionárom vo viacerých firmách a podnikoch, v ktorých boli od nástupu súčasnej vlády uskutočnené personálne zmeny. Avšak jestvujú podniky, kde personálne zmeny v dozorných radách ešte nenastali. Výrok Bélu Bugára preto hodnotíme ako pravdivý. Medzi štátne podniky v ktorých došlo k zmene členov dozornej rady patrií Slovenská pošta , ktorej bývalý riaditeľ Tomáš Drucker sa stal ministrom zdravotníctva a na jeho miesto nastúpill Róbert Gálik. Tiež došlo k výmene jedného člena predstavenstva na letisku v Piešťanoch , a dvoch na letisku v Sliači , v Žiline vymenili člena dozornej rady. Funkciu riaditeľa obmenili v Slovenskom vodohospodárskom podniku , kde ju v súčasnosti vykonáva Stanislav Gáborík a vo Vodohospodárskej výstavbe , kde úraduje Daniel Kvocera. Obe spoločnosti spravuje strana Most-Híd, ktorá dostala aj spoločnosť Cargo. Celé predstavenstvo sa zmenilo v spoločnostiach ŽSSK , kde strana SNS navyše obmenila i dvoch členov dozornej rady, a Cargo , kde okrem predstavenstva bol nahradený i člen dozornej rady.

dozorných radách
Slovenská pošta
letisku v Piešťanoch
letisku v Sliači
Žiline
Slovenskom vodohospodárskom podniku
Vodohospodárskej výstavbe
ŽSSK
Cargo
NDS
ŽSR
Transpetrol
Tipos
Bratislavská teplárenská
Trnavská teplárenská
.pdf


Európska prokuratúra sama použila pojem generálna amnestia, čiže to je amnestia pre vašich ľudí. To nie je, nie je opozícia, hovorí, to hovorí vo vyjadrení vo verejnom vyjadrení šéfka európskej prokuratúry.

Vláda v decembri 2023 predstavila návrh kontroverznej novely trestného zákona. Novela ruší Úrad špeciálnej prokuratúry (ÚŠP), skracuje premlčacie lehoty a tiež trestné sadzby za majetkovú trestnú činnosť. Európska prokuratúra skutočne označila navrhnuté zmeny ako „faktickú amnestiu“ v mnohých aktívne vyšetrovaných podvodoch poškodzujúcich finančné záujmy EÚ na území Slovenska.

18. decembra 2023 adresovala predsedníčka Európskej prokuratúry (EPPO) Laura Kövesiová list Európskej komisii, v ktorom vyjadrila obavu, že navrhované zmeny môžu vážne ohroziť zásady právneho štátu na Slovensku. Po analýze navrhovaných zmien EPPO prišla k záveru, že by mali za následok zníženie odstrašujúceho účinku aj v prípade trestných činov spadajúcich do jej pôsobnosti. Preto EPPO tiež spochybnila zámer slovenskej vlády účinne chrániť rozpočet EÚ ( Čl. 325, ods. 1 ).

V súvislosti s rýchlosťou, akou Slovensko k zmenám pristúpilo, spochybnila predsedníčka EPPO aj dodržiavanie povinnosti lojálnej spolupráce zo strany slovenskej vlády ( Čl. 4, ods. 3 ).

Podľa EPPO navrhované zmeny v praxi minimalizujú odhalenie možných podvodov poškodzujúcich finančné záujmy EÚ a narúšajú funkčný mechanizmus podávania správ medzi Európskou prokuratúrou a špeciálnou prokuratúrou. Zároveň by tieto zmeny odstavili EPPO od špecializovaných vyšetrovateľov Národnej kriminálnej agentúry bez primeranej náhrady. To by podľa EPPO viedlo k presmerovaniu väčšiny prípadov zo Špecializovaného trestného súdu na nižšie súdy, ktoré majú malé odborné znalosti v oblasti trestných činov, ktoré má Európska prokuratúra v kompetencii.

označila
adresovala
spochybnila
Čl. 325, ods. 1
Čl. 4, ods. 3
minimalizujú


Prešli sme celé Slovensko kraj po kraji, kde sme diskutovali z očí do očí s členmi. Naposledy včera (10. novembra 2012) v Košiciach v Prešove. Predtým sme boli v Žilinskom kraji, v Trnave a tak ďalej.

Na základe dostupných informácií, vrátane tlačových správ tlačových agentúr, sa nám nepodarilo zistiť, či k týmto stretnutiam medzi členmi SDKÚ naozaj došlo. Výrok preto hodnotíme ako neoveriteľný.


Počíta s tým (návrh na výpočet platu poslanca NR SR z dielne SaS, pozn.), že to bude trojnásobok priemernej mzdy nominálnej mesačnej pracovníka v hospodárstve a zníženie o dvojnásobok verejného rozpočtu.

Ako sme vyššie uviedli, návrh z dielne SaS počíta so zachovaním trojnásobku priemernej mzdy v národnom hospodárstve zníženým o dvojnásobok deficitu.


Máme jeden z najnižších dlhov v eurozóne, 52 %.

Podľa posledných údajov Eurostatu (. pdf ) sa k tretiemu kvartálu minulého roku najnižším dlhom vrámci eurozóny mohli pochváliť v Estónsku (9,8 %). Nasleduje Luxembursko (21,3 %), tretie Lotyšsko (36.4 %) a Litva (38.1 %). Slovenský dlh vtedy dosahoval podľa eurostatu 53,5 % HDP, podľa Rady pre rozpočtovú zodpovednosť bol ešte nižší na 52,6 %. Slovensko sa vrámci devätnástich krajín eurozóny umiestnilo ako piate a preto tento výrok hodnotíme ako pravdivý.

pdf Rady Rady


Jeden hlas v českom parlamente, jeden hlas rozhodoval o tom, či vládna koalícia je alebo nie je, viac ako dva roky.

Výrok Zsolta Simona je pravdivý. Pravdepodobne má na mysli druhú vládu Mirka Topolánka, ktorá mala počas svojho vládnutia (dva roky a štyri mesiace) zastúpenie v parlamente v podobe 100 koaličných poslancov, teda presnú polovicu zo všetkých poslaneckých kresiel. Na odvolanie vlády by podľa Zákona o jednacím řádu Poslanecké sněmovny bola potrebná nadpolovičná väčšina všetkých poslancov, teda jeden hlas zo strany koaličných poslancov mohol naozaj spôsobiť pád vlády. Druhá vláda Mirka Topolánka bola podľa internetovej stránky českej vlády zložená zo strán ODS, KDU-ČSL a SZ, ktorej vládne obdobie trvalo od 9. 1. 2007 do 8. 5. 2009. Volby.cz : Táto vláda mala v Poslaneckej snemovni Parlamentu Českej republiky 100 z 200 poslancov, čo nie je kvalifikovanou väčšinou. Dôveru jej "pomohli získať" dvaja opoziční poslanci (Pohanka, Melčák, pozn.), ktorí podľa stránky Rozhlas.cz pred hlasovaním opustili rokovaciu sálu. Podľa ČTK (Pravda.sk) títo opoziční poslanci "sľúbili vládu pri hlasovaní o dôvere tolerovať, ale nezaviazali sa k podpore jej ďalších krokov".

internetovej stránky českej vlády

Volby.cz

Rozhlas.cz


Ja som ich poprosil, (...) že či by mi dali spotrebný úver na to, aby som ja mohol zaúverovať na tieto voľby KDH. Áno, je to spotrebný úver z Tatra banky (ktorým Hlina financuje volebnú kampaň, pozn.).

Alojz Hlina poskytol v novembri 2019 KDH pôžičku vo výške 700 000 eur s ročným úrokom 3 %. Vyplýva to zo správy zverejnenej na webstránke hnutia. Hlina Demagóg.SK ukázal kópiu prvej strany zmluvy, ktorá preukazuje, že si vzal pôžičku v podobnej výške z Tatra banky. Jeho tvrdenie preto hodnotíme ako pravdivé.

Oprava z 26. 2. 2020:

Demagóg.SK tvrdenie pôvodne označil za neoveriteľné, pretože sme z verejných zdrojov nevedeli preukázať, že Alojz Hlina si na pôžičku strane sám požičal z Tatra banky. Po uplynuti termínu na vyjadrenie a publikovaní však Hlina dôkaz dodal - preto sme hodnotenie dodatočne upravili na pravdu.

správy


Ja som tento týždeň si dovolil v tejto veci napísať 2 slová na svoj facebook. Jednoducho som hetero. Minulo, takto pred týždňom jeden redaktor v inej televízii vyzval politikov, aby sa nebáli priznať k svojej orientácii.

16. októbra 2022 napísal Igor Matovič na Facebooku status, ktorý začínal slovami: „SOM HETERO”. Skôr v ten istý deň sa v relácii V politike moderátor Rastislav Iliev prihlásil k LGBTI komunite a vyzval ostatné verejne známe osobnosti, aby tak urobili tiež. Urobil tak počas svetového dňa coming outu.

napísal deň


...je jasne v programovom vyhlásení napísané, že sme, (...) že sme štát, ktorý chce mať dobré vzťahy so všetkými štátmi sveta, ktoré sú priateľské, na všetky štyri svetové strany, vrátanie Ruska, vrátanie Číny a ďalších, ale samozrejme, sme súčasťou partnerských organizácií, vrátanie V4

Programové vyhlásenie vlády SR na roky 2016-2020 určuje aj smerovanie Slovenska v oblasti zahraničnej a európskej politiky. Podľa programového vyhlásenia je národno-štátnym záujmom Slovenska " jednoznačná kontinuita v proeurópskej a proatlantickej orientácii Slovenskej republiky, založená na širokej politickej zhode " ( .pdf , s. 4). Ako sa ďalej uvádza v programovom vyhlásení, " k hlavným cieľom zahraničnej a európskej politiky patrí zaistenie stability, bezpečnosti, prosperity a pozitívneho vnímania Slovenskej republiky vo svete. Vláda bude vychádzať z predvídateľnej, dôveryhodnej a transparentnej zahraničnej politiky a členstva v Európskej únii a NATO. Vláda bude podporovať rozvoj transatlantických vzťahov ako základný pilier zaručenia bezpečnosti a budovania prosperity SR. Za najbližších partnerov vláda považuje členské krajiny EÚ a spojencov v NATO " ( .pdf , s. 4). Vláda SR chce naďalej rozvíjať nadštandardné vzťahy s Českou republikou a partnerstvo v rámci krajín V4 ( .pdf , s. 6). Z programového vyhlásenia teda vyplýva, že Slovensko má záujem o budovanie dobrých vzťahov s inými štátmi. Zároveň chce hájiť proeurópske a proatlantické záujmy. Vzťah k Rusku a Číne sa vo vyhlásení explicitne nespomína, výrok preto hodnotíme ako zavádzajúci.

.pdf .pdf .pdf


Behom konfliktu v Kosove došlo k viacerým incidentom, ktoré sú označované ako čistky, a to ako zo strany Srbov tak aj Kosovských Albáncov. Výrok hodnotíme ako pravdivý. Kosovská vojna prebiehala v rokoch 1998-1999, pri ktorej zahynulo okolo 13 tisíc ľudí a počas ktorej sa udialo niekoľko vojnových zločinov na civilistoch. Kosovo je územie na Balkánskom polostrove, ktoré sa vyhlásilo za samostatný štát, prijatím svojej konštitúcie (. pdf ), podpísanej v roku 2008 v hlavnom meste Priština. Oddelilo sa od Srbska, podľa jeho ústavy (článok 182) ale Srbsko nie je samostatný štát, ale Autonómny kraj Kosovo a Metohija. Rezolúcia Bezpečnostnej Rady OSN č. 1244 ( .pdf ) umiestnila Kosovo pod dočasnú správu OSN, Doteraz Kosovo uznalo ako samostatný štát 112 krajín. Slovensko je jednou z krajín, ktoré Kosovo doteraz neuznali ako samostatný štát a považujú ho za súčasť Srbska. Počas Vojny v Kosove (1998-1999) sa uskutočnilo niekoľko vojnových zločinov na oboch stranách. Z kosovskej strany to boli napríklad masaker v Račaku, pri ktorom zomrelo 45 kosovských Albáncov alebo čistka pri jazere Radonjic , kde bolo nájdených 34 mŕtvych tiel. Srbská strana uskutočnila čistky napríklad pri masakri v Meji (300 mŕtvych), alebo poprave 300 ľudí vo Vučitrne. Rezolúcia BR OSN 1244 (1999 r.) vyzvala členov konfliktu na okamžité zastavenie bojov a splnomocnila vstúpenie mierových síl pod vedením NATO na územie Kosova. Dátum zverejnenia analýzy: 25.04.2016 Naspäť Nahlásiť chybu

vyhlásilo
pdf
ústavy
.pdf
vojnových zločinov
čistka pri jazere Radonjic
pri masakri v Meji


Predovšetkým to dedičstvo, ktoré teraz sme mali my a máte aj vy, tak je v rokoch 2008 až 2009...tam vznikla sekera 2 miliardy eur ( v rozpočte, pozn.)

Výrok hodnotíme ako nepravdivý, keďže deficit ktorý Slovensku vznikol v rokoch 2008 a 2009 bol viac ako trojnásobne vyšší, ako uvádza Ivan Štefanec. Podľa údajov z Eurostatu (.pdf) bol deficit štátneho rozpočtu v rokoch 2008 a 2009 nasledovný: rok 2008 - mínus 2,1 % HDP (čo značilo -1 397 miliónov) rok 2009 - mínus 8 % HDP (čo značilo -5 022 miliónov ) Je teda zrejmé, že ak tieto dve absolútne hodnoty spočítame, vyjde za tieto dva roky Slovensku "sekera" až 6,4 miliardy eur . Dátum zverejnenia analýzy: 18.06.2012 Naspäť Nahlásiť chybu

Eurostatu


V prieskume, ktorý si robila jedna zo správcovských spoločností, sa viac ako polovica respondentov vyjadrila, ak by zákon vytvoril možnosť presunúť časť úspor do fondov bez garancií ale s vyšším možným výnosom, potom by som do rizikových fondov šiel, aspoň čiastočne.

Allianz - Slovenská dôchodková správcovská spoločnosť spravila online anketu (.pdf) medzi svojimi sporiteľmi. Posledná otázka tejto ankety aj s vyhodnotením: "Dnes sú úspory na dôchodok chránené garanciou. Ak by zákon vytvoril možnosť presunúť časť úspor do fondov bez garancí, ale s vyšším možným výnosom, potom by som do rizikových fondov: a.) presunul všetky moje úspory - 2,2% b.) presunul vačšiu časť mojich úspor - 9,2 % c.) presunul menšiu časť mojich úspor - 42,6% d.) nepresunul by som nič - 46,0%" Viac ako polovica z celkového počtu tých sporiteľov Allianz SDSS, ktorí sa zapojili do ankety (10 419) by presunula aspoň časť svojich úspor do fondov bez garancií.

online anketu


Keď som bol ja vo vláde ministrom vnútra a sme zistili, že Privat Banka penťácka banka porušuje zákon proti praniu špinavých peňazí, tak sme po nej išli.

Lipšic spomína vo svojom výroku viacero faktických informácií. Okrem informácie o tom, či žaloba zo strany Privatbanky naďalej pokračuje sa nám podarilo všetky časti overiť. Výrok preto hodnotíme ako pravdivý. Daniel Lišpic spomína Privatbanku, ktorá skutočne patrí spoločnosti Penta investments. Za Radičovej vlády (júl 2010 - apríl 2012) bol Lipšic ministrom vnútra a vo februári 2012 obvinil Privatbanku z porušovania zákona. Informovali o tom aj Hospodárske noviny . "Lipšic vyhlásil, že Privatbanka, vlastnená finančnou skupinou Penta, porušila zákon proti praniu špinavých peňazí. Malo ísť o podozrivé finančné operácie v objeme takmer 17 miliónov eur, ktoré banka nenahlásila. Vklady a prevody sa údajne týkali aj ľudí z podsvetia." "Lipšic informoval, že banka dostala za nenahlásenie neobvyklých transakcií pokutu 15-tisíc eur. Sankciu potvrdil aj finančný dom, jej výšku ale nespresnil. „Za porušenie zákona bola uložená banke dňa 18. novembra 2011 sankcia,“ uviedol Milan Ondrej z Privatbanky. Voči pokute sa odvolali a odvolacím orgánom je ministerstvo vnútra." Privatbanka následne zažalovala Lipšica za výroky o praní špinavých peňazí. Informoval o tom denník SME . "Výroky ministra vnútra Daniela Lipšica kazia dobrú povesť Privatbanky, banka v blízkej budúcnosti podá žalobu na svoju ochranu. Ako agentúru SITA informovala Lea Krčmáriková z Penta Investments Limited, vlani Spravodajská jednotka finančnej polície a Národná banka Slovenska vykonali štandardne plánovanú kontrolu. V zisteniach kontrol sa podľa Krčmárikovej nikde neuvádza, že by došlo k „praniu špinavých peňazí“, neuvádzajú sa slová ako „záujmové osoby polície“, „podsvetie“ alebo „mafia“." Dátum zverejnenia analýzy: 18.04.2016 Naspäť Nahlásiť chybu

patrí
bol
Hospodárske noviny
SME


Isté náznaky vidíme v tom, čo urobili pred rokom spoločné vyhlásenie ministri zahraničných vecí Nemecka a Francúzska, ktorí ponúkli istý model fungovania EÚ po brexite, kde sa práve hovorí o tých veciach, ktoré pani Blahová naznačila, že treba zriadiť ministerstvo financií spoločné pre eurozónu, že treba dať do poriadku daňovú konkurenciu, ktorá v Európe funguje a samozrejme ešte potom náväzne fungovanie spoločnej zahraničnej politiky, spoločného bezpečnostného systému a podobne.

Je pravda, že diskusie o budúcnosti Európskej únie dostali po referende o brexite novú, väčšiu intenzitu, pričom prebiehajú na vládnej, ministerskej, európskej úrovni. Vyhlásenie nemeckého a francúzskeho ministra zahraničných vecí, ako spomína poslanec Paška, bolo vydané po uvedení piatich scenárov možného vývoja EÚ po brexite až v marci 2017. Výrok napriek nepresnostiam hodnotíme ako pravdivý. Debatu o budúcnosti Európskej únie a jej možného vývoja v princípe rámcujú tzv. diskusné dokumenty, ktoré od marca 2017 vydáva Európska komisia. Na úplne prvý, pod názvom Biela kniha , reagovali francúzsky a nemecký minister zahraničia s tým, že by si priali viacrýchlostnú úniu. Päť možných scenárov Komisie (ktoré zahŕňajú aj známu “dilemu o prvej lige”) navrhujú možnosti, kedy by EÚ:

Biela kniha
TASR
globalizácie
sociálnej
hospodárskej
obrany
ministerstva


...pán prezident Václav Havel tiež nemal deti a ja si myslím, že mal kvalitnú rodinu so ženami, ktoré si vzal za manželky a napriek tomu, že nemal deti...

Demagog.Sk overuje len či Havel nemal žiadne deti a neoveruje deti mimo manželstva ani kvalitu rodiny, keďže ide o subjektívnu kategóriu. Václav Havel mal dve manželky, pričom ani s jednou z nich nemal podľa jeho oficiálnej stránky deti. Po smrti Oľgy Šplíchalovej, prvej manželky, sa Havel oženil s herečkou Dášou Veškrnovou. Výrok hodnotíme ako pravdivý.

Havel stránky


Pokiaľ ide o financovanie, veď všetky organizácie, vrátane súkromných firiem, ktoré dostali peniaze z verejných zdrojov, predsa štát má už dnes nástroje na to, ako tie peniaze kontrolovať, ako tie zmluvy prejsť, ako si robiť audity, na to netreba žiadny nový zákon.

Slovenská republika má k dispozícii nástroje na kontrolu použitia verejných financií, a to aj v prípade, že príjemcom je súkromná firma alebo mimovládna organizácia. Na tento účel môže štát využiť Najvyšší kontrolný úrad SR a Úrad vládneho auditu. Výrok hodnotíme ako pravdivý.

Najvyšší kontrolný úrad SR (NKÚ) má právomoc kontrolovať všetky verejné príjmy a výdavky vrátane tých, ktoré smerujú do súkromného sektora, ak ide o prostriedky z verejných zdrojov. NKÚ vykonáva finančné audity, audity zhody a audity výkonnosti, pričom má právo vstupovať do priestorov kontrolovaných subjektov a požadovať potrebné informácie.

Okrem NKÚ pôsobí aj Úrad vládneho auditu , ktorý na základe zákona o finančnej kontrole a audite vykonáva kontrolu nad nakladaním s verejnými prostriedkami, vrátane tých, ktoré smerujú do súkromných subjektov, a rozhoduje o porušení finančnej disciplíny.

Kontrola verejných financií sa realizuje aj cez špecializované kontroly verejného obstarávania, kde sú stanovené postupy na overenie transparentnosti, hospodárnosti a efektívnosti využitia verejných zdrojov, vrátane kontroly zmlúv a výdavkov 4 . Zmluvy a finančné toky sú často verejne dostupné v Centrálnom registri zmlúv a cez informačné systémy verejnej správy, čo umožňuje verejnú a mediálnu kontrolu.

Predseda NKÚ upozorňuje , že v niektorých prípadoch je potrebné upraviť legislatívu, aby kontrolné inštitúcie mohli kedykoľvek auditovať efektívnosť a transparentnosť použitia verejných zdrojov aj v súkromných zdravotných poisťovniach alebo zdravotníckych zariadeniach, kde súčasné právomoci nemusia byť dostatočné.

právomoc
Úrad vládneho auditu
4
upozorňuje


Aby to pochopili ľudia, tu je euroval a tu je Grécko. Peniaze požičal euroval Grécku, ale euroval si požičal peniaze na finančných trhoch. ...euroval si požičal peniaze od inštitucionálnych investorov, od bánk, od penzijných fondov, investičných bánk a tak ďalej. Lenže tí veritelia požičali peniaze eurovalu, euroval ich požičal Grécku, ale my, všetky členské krajiny eurozóny ručíme za tieto peniaze od týchto investorov, ručíme neodvolateľnými bezpodmienečnými zárukami.

Peniaze, ktoré euroval požičiava napríklad aj Grécku, pochádzajú od investorov z finančných trhov, a euroval sa zaväzuje tieto peniaze vrátiť. Členské krajiny eurozóny sú akcionármi eurovalu, a tým pádom veriteľmi pôžičiek. To znamená, že aj Slovenská republika, ktorá vlastní 0,824 akcií je veriteľom týchto pôžičiek. Zmluva o eurovale podľa týždenníka Trend nerieši prípadné vystúpenie členských štátov.

euroval
nerieši
zmluvy o založení


...vy ste v roku 2007 na ministerstve zaplatili 9 miliónov korún za analýzu, ktorá tiež potvrdzovala, že zlúčenie Slovenskej televízie a Slovenského rozhlasu v istom horizonte naozaj predpokladá úspory a znižovanie nákladov. Takže sa divím, že vy niečo kritizujete... My sme s týmto návrhom prišli pred dvoma rokmi, to nie je názor, ktorý by sa zrodil z týždňa na týždeň.

Minulá vláda súhlasila s výstavbou spoločného mediálneho komplexu Slovenskej televízie a Slovenského rozhlasu ešte koncom októbra 2007. Budovu STV postavili pred 35 rokmi a SRo pred 25 rokmi. Analýza z roku 2007, ktorú vypracovalo ministerstvo kultúry s konzultačnou spoločnosťou Deloitte Advisory, s.r.o. uvádza tri varianty riešenia. Prvým riešením je zachovanie a modernizácia súčasných budov, produkčných a vysielacích technológií, druhým možným riešením je využitie súčasných priestorov STV aj pre SRo a ich modernizácia a ako tretiu možnosť uvádza štúdia vybudovanie nového spoločného mediálneho komplexu pre STV a SRo. Tretí variant, je podľa MK SR najvýhodnejší a v novej budove by mohla sídliť aj štátna tlačová agentúra TASR. Táto analýza ale stála iba 38 711 eur (čo je približne 1 166 000 korún).

Daniel Krajcer mal zrejme na mysli analýzu, na ktorú ministerstvo kultúry vyhlásilo 27. decembra 2007 sútaž na poskytovanie poradenských služieb v predrealizačnej fáze výstavby, ktorú vyhrala pražská spoločnosť Deloitte Advisory, s.r.o. Zmluvu s touto firmou podpísalo ministerstvo 30. apríla 2008. Poradenstvo zahŕňalo najmä plán a metodiku riadenia projektu, spracovanie rámcovej koncepcie spoločného sídla STV a SRo, aby vyhovovalo ich potrebám. Ďalej mala spoločnosť poskytnúť finančnú, právnu a technickú analýzu k spoločnému mediálnemu komplexu a vypracovať časový harmonogram prípavnej fázy výstavby. Celá analýza stála 319 956 eur (takmer 9 639 000 korún) a skladala sa z dvoch zmluv: Zmluva o dielo (Poskytovanie poradenských služieb v predrealizačnej fáze výstavby mediálneho komplexu pre STV a SRo) v hodnote 213 304 eur a Dodatok č. 1 k zmluve o dielo č. MK-53/08/M v hodnote 106 652 eur. Čo ale bolo obsahom analýzy nevieme a či odporúčala zlúčenie inštitúcií nevieme.

súhlasila

Analýza

ktorú

priestorov

stála

vyhlásilo

stála


...za predchádzajúcich 16 rokov ešte nezískal župan (v PSK, pozn.) 72 tisíc hlasov alebo taký vysoký počet hlasov...

Milan Majerský vystrieda na poste župana Prešovského samosprávneho kraja (PSK) Petra Chudíka . V povolebnej debate sa vyjadril, že v predchádzajúcich voľbách, sa žiadnemu kandidátovi nepodarilo získať 72 tisíc hlasov, alebo podobne vysoké číslo. Viac ako 72 tisíc hlasov sa skutočne nepodarilo nazbierať žiadnemu kandidátovi na post predsedu Prešovského samosprávneho kraja v predchádzajúich voľbách. Veľmi blízko bol k tomuto výsledku v roku 2009 Peter Chudík s počtom hlasov 71 424 . Majerský získal 72 366 hlasov a preto hodnotíme výrok ako pravdivý. V roku 2001 sa prvom kole s počtom hlasov 46 162, tešil z postupu do druhého kola Juraj Kopčák, a hneď za ním sa umiestnil s počtom hlasov 37 217 Peter Chudík. V druhom kole sa víťazom stal Peter Chudík ktorý získal 51 816 hlasov a predstihol svojho konkurenta, len o 242 hlasov. V roku 2005 Peter Chudík vyhral prvé kolo s počtom hlasov 42 499, a do druhého kola postúpil aj Dušan Hruška, za ktorého zahlasovalo 29 330 voličov. V Druhom kole bol opäť úspešnejší Peter Chudík ktorý s počtom hlasov 40 952 obhájil post župana. Práve v roku 2009 sa Petrovi Chudíkovi darilo najviac, keď hneď v prvom kole nazbieral až 71 424 hlasov. V druhom kole si poradil s Jánom Hudackým, ktorého porazil o 9 493 hlasov a celkovo nazbieral 63 179 hlasov. Rok 2013 bol pre Petra Chudíka najúspešnejší, keď sa mu podarilo vyhrať už v prvom kole, s počtom hlasov 69 455 , čo predstavovalo 53.78 %. V roku 2017 sa Prešovský samosprávny kraj dočkal zmeny, keď v jednokolových voľbách uspel práve autor výroku Milan Majerský, s počtom hlasov 72 366 .

Milan Majerský
Petra Chudíka
71 424
51 816
40 952
63 179
69 455
72 366


„Však Grécko dlhuje aj nám z eurovalu, ale tam nepredpokladám, že ani cent by nevrátili.“

Výrok sme overovali v relácii O5M12 28. júna 2015. Grécké záväzky v súčasnosti predstavujú 360 miliárd eur . V tomto súčte sú zahrnuté pôžičky od jednotlivých štátov EU, Medzinárodného menového fondu, eurozóny aj ostatných štátov sveta. Slovenská republika taktiež ručí za to, že Grécko splatí svoj dlh, konkrétne že splatí tie finančné prostriedky, ktoré mu boli poskytnuté z Európskeho nástroja finančnej stability ( dočasného eurovalu), pričom celkový objem poskytnutých prostriedkov bol 143,6 miliardy eur ( .pdf , s.2). V prípade, ak by Grécko svoju pôžičku nesplatilo, sumu splatia všetky členské štáty eurozóny. Slovensko by zaplatilo približne 1,5 miliardy eur v určitých časových intervaloch. Grécko nám teda peniaze momentálne nedlhuje, Slovensko mu poskytlo len garancie. Ak Grécko svoje záväzky nesplatí, tak až vtedy nám bude reálne Grécko dlhovať nejaké peniaze. Výrok preto hodnotíme ako zavádzajúci. Dátum zverejnenia analýzy: 27.12.2015 Naspäť Nahlásiť chybu

O5M12
360 miliárd eur
pôžičky
dočasného
.pdf
zaplatilo
1,5 miliardy


Ak dovolíte, čo SNS zásadne hovorí je, svetoví politici by jednoducho mali prijať zmenu a nové riešenie, systém, ktorý tu teraz bol, že si požičiavame na to, aby sme splatili pôžičky a v tomto roku pán poslanec, viete, koľko si musíme požičať? 8,5 miliardy, len aby sme 4,6 miliardy vedeli splatiť a ďalšie 4 miliardy idú na splácanie administratívy nášho dlhu. Čiže tento systém je neudržateľný.

Podľa štátneho rozpočtu verejnej správy na roky 2011 až 2013 sú v roku 2011 odhadované celkové náklady na obsluhu verejného dlhu 1,163 mld. eur. (v sume su zahrnuté úroky domácim a zahraničným veriteľom ako aj poplatky za administráciu.) Množstvo plánovaných emisií (Rafajove požičiavanie "na to, aby sme splatili pôžičky") sa nám pre rok 2011 nepodarilo nájsť (ak je to vôbec možné dopredu odhadnúť). Vychádzajúc z minuloročných údajov, kedy malo byť podľa Agentúry riadenia dlhu a likvidity emitovaných 6-8 mld. eur, je možné považovať Rafajov údaj 8,5 mld. eur za smerodatný. Fakt však zostáva, že na administratívu dlhu nejdú 4 mld., ale len 1,63 mld. eur. (v roku 2010 1,114, 2006 0,762)

rozpočtu verejnej správy
Agentúry riadenia dlhu a likvidity


Táto vláda, ktorá si nastavila neuveriteľne ambiciózny cieľ v roku 2011 postaviť 5 kilometrov diaľníc a v roku 2012 5 kilometrov diaľníc.

Ako Demagog.SK v minulosti uviedol. Podľa NDS vo výstavbe v roku 2011 budú úseky Jablonov- Studenec v dĺžke 5,2 km (plánované ukončenie 2012) a Košice-Milhosť v dĺžke 14,2 km (do 2013). Dokončiť sa má PPP projekt Nitra-Tekovské Nemce v celkovej dĺžke 44,8 km. Súčasný minister dopravy Ján Figeľ tiež avizuje na rok 2011 začatie výstavby úsekov diaľnice D1.

Demagog.SK NDS začatie


25-27 (% of GDP, note) is coming from high tech.

We could not find statistics which would rank high technology production as percentage share of GDP. According to statistics showing percentage of high technology manufactured exports as percent of Hungarian manufactured exports, Hungary reached 16 % in 2013 according to the World Bank data.

World Bank
Eurostat


Ja tiež prečítam niečo z citátu predstaviteľov SaS. Strana SaS nezahlasuje za euroval ani ak bude doplnený o nejaký kompromis. SaS za žiadnych okolností nepodporí euroval. Autor Jozef Kollár

Peter Kažimír svojím tvrdením zavádza. V skutočnosti nejde o jeden, ale dva výroky dvoch predstaviteľov SAS - Jozefa Kolára a Jozefa Mihála. Nepravda : Kollár neodmietol podporu eurovalu doplneného o "nejaký" kompromis. Hovoril o konkrétnych návrhoch z dielne ministra Mikloša a podpredsedu parlamentného výboru pre financie Mateja. V správe agentúry SITA z 23. septembra 2011 sa uvádza: SaS podľa predsedu poslaneckého klubu strany Jozefa Kollára z hľadiska aktuálneho poznania stavu vecí nezahlasuje za euroval, ani ak bude doplnený o Miklošov alebo Matejov kompromis. Pravda : Kažimír zacitoval ministra práce Mihála správne. Portál spravy.pravda.sk vo svojej správe zo 16. septembra 2011 uvádza citát ("SaS za žiadnych okolností nepodporí euroval.") v rovnakom znení. Dátum zverejnenia analýzy: 10.10.2011 Naspäť Nahlásiť chybu

SITA

spravy.pravda.sk


To farizejstvo medzi kandidátmi, ktorí sú tu dnes, je neskutočné. Človek ktorý v novembri 2008 pre portál cas.sk, aktualne.sk povedal, že maďarská menšina na Slovensku sú iba sebci…

Marian Kotleba správne cituje slová Ladislava Fízika, kandidáta na post predsedu BBSK. Podľa portálu www.cas.sk , Ladislav Fízik "po rokovaní rozšíreného Predsedníctva Slovenskej národnej strany (SNS) označil maďarskú národnostnú menšinu na Slovensku za absolútnych sebcov." Ladislav Fízik kandiduje na post predsedu Banskobystrického samosprávneho kraja (BBSK) v novembrových regionálnych voľbách ako kandidát Agrárnej strany vidieka (AGV). Dátum zverejnenia analýzy: 30.10.2013 Naspäť Nahlásiť chybu

kandiduje


Dobre zarábajúci živnostník zaplatí vyššiu sadzbu dane ako tá najväčšia korporácia.

Podobný výrok použil v predvolebnej debate aj Igor Matovič. Daň z príjmu právnických osôb v súčasnosti dosahuje 22 % (. pdf ). Naproti tomu ak príjem fyzickej osoby, živnostníka či zamestnanca, presiahne 176,8-násobok platného životného minima, daň z tejto časti príjmu predstavuje 25 % (. pdf ). To znamená, že korporácia (právnická osoba) na daniach zaplatí menšiu sadzbu ako fyzická osoba (živnostník). Výrok hodnotíme ako pravdivý.

použil pdf pdf


Predovšetkým je nutné podčiarknuť, že Vodná elektráreň Gabčíkovo v zmysle medzinárodných zmlúv o výstavbe vodného diela, musí vždy zostať v rukách štátu.

9. marca 2015 Krajský súd v Bratislave rozhodol o neplatnosti nájomnej zmluvy medzi Vodohospodárskou výstavbou a Slovenskými elektrárňami predmetom ktorej bola Vodná elektráreň Gabčíkovo. Dôvodmi pre vypovedanie zmluvy malo byť napríklad nevykonávanie povinností prenajímateľa a zatajovanie skutočností o zisku, no nie porušenie medzinárodnej zmluvy. Zmluva medzi Maďarskou a Slovenskou republikou o vodnom diele Gabčíkovo-Nagymaros taktiež nikde nezakazuje predaj či prenájom častí vodného diela. Výrok hodnotíme ako nepravdivý. V minulosti bol jeden z argumentov pre neplatnosť nájomnej zmluvy aj údajné porušenie medzinárodnej zmluvy s Maďarskou republikou. To bolo aj dôvodom podania na súd v roku 2008, toto pojednávanie však bolo odročené na neurčito. Rozhodnutie z marca 2015 nebolo výsledkom tejto žaloby. Podľa vyjadrenia vlády bolo predmetom tejto žaloby to, že:

Dôvodmi argumentov vyjadrenia 1977 rozhodol


Najvyššiu nezamestnanosť na svete 27% má Grécko. Takisto Španielsko vyše 26%.A áno, ja som navrhoval nechať tie krajiny skrachovať presne tak ako to predpokladala napríklad európska ústava. Článok 125. Áno, presne to som navrhoval, čo píšu súdruhovia z európskej komisie.

Tvrdenie Richarda Sulíka o tom, že nezamestnanosť v Španielsku a Grécku je najvyššia na svete má oporu v analýze Medzinárodnej organizácie práce (ILO) spracovanej pre Financial Times Deutschland . Správu o nej prinieslo aj SME.sk : "Podľa ILO je aktuálne bez práce 24,5 % Španielov a 22,3 % Grékov. To je viac, než vo všetkých ostatných krajinách, pre ktoré má ILO k dispozícii údaje."

Financial Times Deutschland
SME.sk
Článok
blogu


Vedenie letiska svojimi krokmi vedome znižovalo príjmy. Napríklad viacero nákladných leteckých prepravcov oslovilo letisko. To však nebolo schopné zareagovať. A tak odišli inam, napríklad do Popradu.

Situácia piešťanského letiska už dlhodobo nie je dobrá, letisko potrebuje pritiahnuť investora. Asi najväčším problémom sa javia rozbroje akcionárov TTSK a mesta Piešťany, ktorí sa navzájom obviňujú z nelichotivej situácie letiska. Z dostupných informácii nie je možné vierohodne určiť, či vedenie spoločnosti Letisko Piešťany, a. s. vedome znižovalo príjmy najmä tým, že nereagovalo na ponuky nákladných leteckých prepravcov. Výrok preto hodnotíme ako neoveriteľný. Aktuálny predseda TTSK, Tibor Mikuš, je od júna 2014 predsedom predstavenstva Letiska Piešťany, a. s. Ďalšími členmi predstavenstva sú Juraj Štaffa (od júna 2014) a Michal Merga (od augusta 2016). Spoločnosť pritom koná prostredníctvom spoločného podpisu minimálne dvoch členov predstavenstva. Akcionármi spoločnosti sú TTSK (59,31 %), mesto Piešťany (20,04 %) a Ministerstvo dopravy a výstavby SR (20,65 %). " Majorita TTSK vznikla vložením letiskovej infraštruktúry do akciovej spoločnosti Letisko Piešťany, a.s., a ďalej kapitalizáciou pohľadávky vo výške 1,6 milióna eur, " informuje TASR. Na to, aby piešťanské letisko bolo ekonomicky sebestačné, je potrebné, aby jeho bránami ročne prešlo okolo stotisíc cestujúcich. Je však potrebné aj pristúpenie nejakého strategického partnera, píše piešťanský týždeň. Prepravcovia – osobnej a nákladnej prepravy, vraj uprednostňujú najmä bratislavské letisko: " Letisko Piešťany sa nachádza štyridsať minút autom od Letiska M. R. Štefánika v Bratislave a jeden a pol hodiny od letiska vo Schwechate. Piešťany majú takú konkurenciu, že jej nedokážu čeliť, “ vyjadril sa za piešťanské letisko Cicutto. Riaditeľ spoločnosti Anius, ktorá sa stará o servis lietadiel v Piešťanoch, Michal Toma tvrdí , že manažment urobil niektoré zlé rozhodnutia: „ Už druhý rok sme museli v letnej sezóne odmietať chartrové lety z dôvodu konania letných festivalov, pričom letisko sa prenajímalo pod cenu prevádzkových nákladov. (...) Hoci festivaly zaberú predĺžený víkend, letisko je pre ne zatvorené oveľa dlhšie. " Toma ďalej spomína, že letisko nebolo v prevádzke päť týždňov: „ Ak niekto hovorí, že cestovné kancelárie nemajú záujem o letisko, tak ho mať ani nemôžu, keďže je počas ich hlavnej sezóny zatvorené. “ Tiež nevidí konkurenciu v iných letiskách, pretože vraj piešťanské letisko "priťahuje" inú klientelu – spomína nemeckých kúpeľných hostí. Médiami prebehli viac ráz informácie, že vedenie letiska rokuje s potenciálnym investorom. Pred likvidáciou mala zachrániť letisko spoločnosť Katex Technical Finans, avšak podľa slov riaditeľa letiska s nimi spoločnosť prestala komunikovať. V júli 2017 sa v médiách objavili informácie , že o piešťanské letisko prejavil strategický partner – britská spoločnosť Horiba Mira, ktorá pôsobí v automobilovom priemysle. Na pozemkoch letiska by sa tak mohlo vytvoriť vývojové a testovacie centrum automobilov. Rokovania sú otvorené a britská spoločnosť sa má vyjadriť v novembri 2017. Ďalej sa tiež v článku uvádza: " Predseda TTSK prichádza s informáciou o vstupe strategického partnera pre piešťanské letisko opakovane, avšak doteraz žiadne z rokovaní neviedlo k reálnej dohode. ". Plánom letiska Piešťany bolo stať sa zálohou pre bratislavské letisko: „ Tým, že sa vojaci odsťahovali z Piešťan, bolo jasné, že Piešťany, ktoré sú 80 kilometrov od Bratislavy, nemajú šancu konkurovať. Keby Bratislava bola v pozícii preťaženej Viedne, mali by šancu. Bratislava však nie je ani sčasti taká preťažená, “ vyjadril sa Krupár. Úvahy o vytvorení z piešťanského letiska zálohu boli v máji 2017 znovu obnovené, keďže podľa slov Mikuša, rokovania s potenciálnymi investormi zlyhali. Manželka neúspešného kandidáta na člena dozornej rady píše na svojom blogu o tom, že na uspokojenie pohľadávky veriteľa – SMS TTSK (100 % vlastník TTSK), bol použitý nehnuteľný majetok, ktorý má vraj zostatkovú účtovnú hodnotu asi 240-tisíc eur a cenu určenú znaleckým posudkom 474, 000 eur (k roku 2013). Podľa zmluvy o pôžičke (SMS TTSK ako veriteľ a letisko ako dlžník), však tento majetok má, podľa znaleckého posudku (v roku 2009) hodnotu 407 000 eur. Pri kúpnej zmluve (predaj zábezpeky na uspokojenie pohľadávky veriteľa, teda predávajúci SMS TTSK a kupujúci V. Chalov) sa uvádza len suma 184 100 eur, ako kúpna cena. O túto sumu sa teda znížil dlh piešťanského letiska voči spoločnosti SMS TTSK. Svojim blogom teda chcela poukázať na to, že predaj "pod cenu" poškodil letisko. Dátum zverejnenia analýzy: 18.07.2017 Naspäť Nahlásiť chybu

Výrok
predsedom
Akcionármi
informuje
piešťanské letisko
vyjadril
tvrdí
zachrániť
slov
informácie
Plánom
Úvahy
píše
zmluvy
kúpnej zmluve


Poltári sme mali rokovanie vlády výjazdové, tam sklárne v Poltári skončili, tam bola absolútne nezamestnanosť, ale je tam veľká tradícia výroby skla. Prisľúbili sme, že ak je to a bude to možné, pomôžeme. Pomohli sme a zrazu je to investičný stimul, ktorý pomôže vytvoriť 400 pracovných miest v Poltári opäť vo výrobe, ktorá je pre tento región úplne tradičná, teda výroba skla.

V Poltári sa skutočne uskutočnilo výjazdové rokovanie vlády, išlo o prvé takéto rokovanie ešte v júni 2012. Taktiež je pravda, že 7. mája 2014 vláda rozhodla o pridelení investičného stimulu sklárni v Poltáre, okolo ktorého však vznikli isté kontroverzie, keďže sklárska firma patrí známemu podnikateľovi V. Poórovi. Zasadnutie vlády v Poltári sa uskutočnilo 6. júna 2012. Už vtedy sa uvažovalo o plánovanej podpore tamojšiemu priemyslu, najmä sklárniam. Plány sa stali skutočnosťou, keď 7. mája 2014 vláda na svojom zasadnutí schválila Návrh na poskytnutie investičnej pomoci pre Poltár Crystal & Steel, a.s. V predkladacej správe sa uvádza: "Realizácia investičného zámeru s oprávnenými nákladmi v nominálnej výške 26 387 000 Eur je rozložená na obdobie rokov 2014 – 2015, pričom v priamej súvislosti s investičným zámerom sa vytvorí 400 nových pracovných miest do konca roku 2015 v regióne so štvrtou najvyššou mierou nezamestnanosti na Slovensku." Okolo pridelenia stimulu vznikli isté otázky v súvislosti s firmou, ktorej prislúcha. Ako povedal Ivan Štefanec, "vláda dnešným rozhodnutím, dotovaním spriaznenej firmy, opäť potvrdila, že jej nejde o riešenie nezamestnanosti občanov, ale len o pomoc kamarátskym firmám. Namiesto dotácií vybraným firmám by sa mala konečne sústrediť na zlepšenie podnikateľského prostredia a vytváranie podmienok predovšetkým pre malých podnikateľov, ktorí sú najväčšími zamestnávateľmi na Slovensku." Naráža tým na fakt, že za firmou stojí kontroverzný podnikateľ Vladimír Poór, ktorý, ako sa vyjadril , chce vrátiť do regiónu sklársku výrobu. „Rozhodol som sa investovať do tohto regiónu, lebo si to zaslúži – tak región, ako aj tradičná sklárska výroba,“ uviedol Poór.

uskutočnilo uvažovalo zasadnutí Návrh uvádza: povedal vyjadril

https://demagog.sk/vyrok/RealizA!cia investiÄ?nA©ho zA!meru s oprA!vnenA 1/2 mi nA!kladmi v nominA!lnej vA 1/2 A!ke                  26 387 000 Eur je rozloA 3/4 enA! na obdobie rokov 2014 â?? 2015, priÄ?om v priamej sAovislosti s investiÄ?nA 1/2 m zA!merom sa vytvorA 400 novA 1/2 ch pracovnA 1/2 ch miest do konca roku 2015 v regiA3ne so A!tvrtou najvyA!A!ou mierou nezamestnanosti na Slovensku.


Pán Világi s našou stranou nič nemá, so stranou Most-Híd. To je jedna vec. Druhá vec, on bol podpredsedom jedného výboru ekonomicky politického alebo politicky ekonomického. Oni fakticky pripravovali analýzu, predsedom toho výboru bol pán Harna, pripravovali analýzy pred rozpočtom, pri rôznych veciach a samozrejme, navrhovali po prípade kandidátov, o ktorých vždy rozhodovalo vedenie strany, tzn. predsedníctvo strany.

O. Világi pôsobil v politicko-ekonomickom výbore SMK od roku 1998 (spolu s M.Durayom).

B.Bugár Výbor nominácie Világi Stanovy


Pochopili, že kvôli ich platom neohrozia zdravie svojim pacientom a verím, že aj odborári rešpektujú požiadavky alebo rešpektujú rozhodnutie prezidenta a premiérky, ktorí povedali, že transformácia ako hlavná požiadavka bude zastavená a je zastavená.

Prezident SR Ivan Gašparovič 4. novembra 2011 odporučil dosluhujúcej vláde aby transformáciu prenechala vláde, ktorá vzíde po voľbách 10. marca 2011.

SITA SITA


Sama Jednota dôchodcov Slovenska povedala, že je to almužna, pretože to zrátali na 1 deň a ten tzv. štrnásty dôchodok vyšiel od 9 do 57 centov na 1 deň.

Podpredsedníčka Jednoty dôchodcov Slovenska Valéria Pokorná prirovnala 14. dôchodok v auguste 2022 k „sociálnej dávke.“ Neskôr sa tiež vyjadrila , že sa jedná o „doslova almužnu.“

Štrnásty dôchodok sa počítal ako 70% toho trinásteho z roku 2022. Suma 14. dôchodku sa pritom pohybovala od 35 eur do 210 eur, pričom najmenej dostali tí, ktorí poberajú mesačne najvyššiu penziu.

V prepočte na deň (ak počítame štandardne 30 dní v mesiaci), tak dôchodcovia na deň dostali od približne 1,17 eur do 7 eur. Pokiaľ rozpočítame tieto sumy na rok (365 dní), vyjde nám suma 0,10 eur a 0,58 eur na deň. Tieto čísla tak potvrdzujú výrok poslanca Tomáša a hodnotíme ho ako pravdivý.

prirovnala vyjadrila počítal


Mimochodom dnes som počúval aj vášho spolupútnika a koaličného partnera pána podpredsedu Národnej rady Hrušovského, ktorý povedal, že toto nie je ich referendum a že toto je také vaše dobrodružstvo, aby ste si ho vyriešili.

Hrušovský v relácií „O 5 minút 12“ povedal: „Pozrite sa, referendum je len zavŕšením predvolebnej kampane jednej z parlamentných politických strán. Teraz myslím tým konkrétne strany SaS“. Sedí teda prvá časť Paškovho výroku, snaží sa ale P. Hrušovskému podsunúť aj niečo, čo nepovedal.


Ako štátny tajomník na ministerstve zahraničných vecí som mal na starosti obsahovú prípravu predsedníctva, aj logistickú prípravu, ale na rozhodovanie a výber agentúry, ktorá prezentovala logo, som nemal absolútne žiaden vplyv.

Na organizáciu slovenského predsedníctva v Rade EÚ sa viaže kauza kontroverznej zákazky agentúre, ktorá pripravovala galavečer. Ivan Korčok pôsobil v čase slovenského predsedníctva na ministerstve zahraničných vecí ako štátny tajomník a v rokoch 2015 a 2016 vykonáva rôzne úlohy spojené s prípravou predsedníctva. Keďže nám ministerstvo neodpovedalo na otázky ohľadom pôsobenia Ivana Korčoka a z verejných informácii nie je možné zistiť, na ktoré rozhodnutia mal vplyv, hodnotíme jeho výrok ako neoveriteľný.

V Európskej únii existuje systém tzv. rotujúceho predsedníctva, ktorý zaručuje, že vedenie zasadnutí sa strieda medzi členskými štátmi EÚ každých 6 mesiacov. Slovensko predsedalo Rade EÚ v druhom polroku 2016.

Ivan Korčok pôsobil počas slovenského predsedníctva na ministerstve zahraničných vecí ako štátny tajomník. V rokoch 2015 až 2016 vykonával funkciu splnomocnenca vlády SR pre predsedníctvo SR v Rade EÚ, v roku 2016 bol poverený vládou SR zastupovať SR pri vykonávaní predsedníctva v Rade EÚ ako „Ministre délégué“.

Na slovenské predsedníctvo sa viaže aj kauza kontroverznej zákazky týkajúcimi sa galavečera k uvedeniu loga slovenského predsedníctva, ktoré sa konalo pod záštitou ministerstva zahraničia.

Na podozrivé obstarávanie v hodnote státisícov eur vtedy upozornila whistleblowerka a bývalá zamestnankyňa ministerstva Zuzana Hlávková. Hlávková tvrdila , že pri príprave podujatí na predsedníctvo Slovenska v Rade Európy sa šafárilo s verejnými zdrojmi a obchádzal sa zákon, a to všetko s vedomím ministra zahraničných vecí Miroslava Lajčáka.

S kauzou sa Korčokovo meno spája najmä kvôli jeho pozícii na ministerstve a tomu, že komunikoval v mene ministerstva v niektorých otázkach spojených s kauzou. Korčok sa vtedy vyjadril , že ministerstvo zahraničných vecí podľa zákona nemôže zverejniť informácie o firmách, ktoré boli s Agentúrou Evka v súťaži, pretože tieto firmy si to neželajú. Zároveň tvrdil, že postup ministerstva, po prevalení kauzy, bol v súlade so zákonom.

Zuzana Hlávková vo svojom blogu taktiež spomína že Ivanovi Korčokovi a ministrovi Lajčákovi adresovala, pri jej odchode, list, ktorého cieľom bolo upozorniť vedenie ministerstva na konanie na sekretariáte predsedníctva. Po odoslaní listu sa Hlávková mala ešte stretnúť osobne aj s ministrom Lajčákom.

Ivan Korčok sa 1. februára 2024 pre Demagog.sk vyjadril nasledovne: “Platí, že na rozhodovanie o výbere agentúry som nemal žiadny vplyv a rovnako som nerozhodol o samotnej zákazke.”

sa strieda
predsedalo
pôsobil
kauza
upozornila
tvrdila
vyjadril
blogu


Navrhovali sme konkrétny zákon, ktorý hovoril o tom, že aktivačné práce budú podmienené tým, že bude tam isté penzum, ktoré treba odrobiť. Zase to zamietli vaši (poslanci SMER-SD, pozn.) poslanci.

Tvrdenie P. Freša je pravdivé, SDKÚ-SD skutočne predložila spomínanú novelu zákona a poslanci SMER-SD ju svojich hlasovaním neumožnili prijať.

Novely zákona o službách zamestnanosti a o pomoci v hmotnej núdzi §52 odsek 4.):

"Menšie obecné služby pre obec alebo menšie služby pre samosprávny kraj dlhodobo nezamestnaný občan vykonáva v rozsahu minimálne 20 hodín týždenne okrem týždňa, v ktorom sa aktivačná činnosť začala.“

Novelou zákona o službách zamestnanosti a o pomoci v hmotnej núdzi sa zavádza povinnosť pre získanie aktivačného príspevku vykonávať aktivačnú činnosť v rozsahu najmenej 20 hodín týždenne. Tým sa má zamedziť tomu, že aktivačný príspevok získa občan po odpracovaní len niekoľkých hodín.

Z hlasovania o spomínanom návrhu vyplýva, že poslanci zo Smer-SD sa zdržali hlasovania a traja hlasovali proti. Vzhľadom na to, že Smer kontroluje väčšinu, znemožnil prijatie novely zákona. Spomínaný návrh zákona bol prerokovaný na 7. schôdzi NR SR, do druhého čítania sa nedostal.

Novely zákona
hlasovania
návrh zákona


Iba 4 krajiny v Európe majú nižší vek odchodu do dôchodku ako napr. SR.

Podľa spoločnej správy EPC-SPC o dôchodkoch (Joint Report on Pensions, European Commission 2010), databázy MISSOC a materiálov prerokovávaných v pracovných skupinách EK Ministerstvo práce, sociálnych vecí a rodiny uvádza nasledovné údaje.

spoločnej správy


Chcem ísť do veľkej politiky, aby som sa snažil tento stav napraviť, ale určite nie je taký, ako bol, keď bola SNS vo vláde. Bol tam nástenkový tender, predaj teplého vzduchu, proste sú to nevyšetrené kauzy.

Oba kauzy, ktoré uvádza A. Hrnčiar "nástenkový tender" a "predaj teplého vzduchu" alebo inak známa kauza ako "predaj emisií" sú do dnešného dňa stále nevyšetrené.

nástenkový tender
predaj emisií
SITA
odvolaný
podal


Slováci a Slovenky sa dožívajú najmenej rokov v zdraví v krajinách Európskej komisie (EÚ, pozn.). (...) Rumunsko dáva trikrát menej na zdravotníctvo pre človeka a ľudia sa tam dožívaju o 5 rokov v lepšom zdraví

Matovič myslel krajiny Európskej únie a nie Komisie. Pravdepodobne spomína Hodnotiacu správu (.pdf), ktorú pravidelne vydáva Európska komisia o jednotlivých krajinách Únie, v ktorej sú zhodnotené jednotlivé aspekty krajiny a ďalšie odporúčania. Tá skutočne potvrdzuje hodnoty, ktoré Matovič uvádza. Výrok hodnotíme ako pravdivý. Podla tejto správy (2016) si Slováci užijú v dobrom zdraví len približne 53 rokov života (najnižšia hodnota u žien v Europskej únii a jedna z najnižších u mužov). Pri Rumunsku je to približne hodnota 58 rokov, čo je skutočne o 5 rokov viac. Z rovnakej správy vyplýva, že výdavky na zdravotníctvo predstavujú na Slovensku približne 1200 eur ročne na hlavu, u Rumunska je to približne 400 eur na hlavu čo predstavuje tretinu.

Hodnotiacu správu


Diváci si zrejme pamätajú, že taký dominantný sľub strany SaS, s ktorými išla do volieb, ktorý podľa môjho názoru jej aj pomohol sa dostať do parlamentu a nakoniec bol súčasťou aj referenda, ktoré nás stálo 7 miliónov, bolo zrušenie takzvaných koncesionárskych poplatkov.

Vo volebnom programe strany SaS, nazvanom ako 120 Nápadov pre lepší život na Slovensku, sa v sekcii Média píše:

91. BOD PROGRAMU

Negatívny dopad 92,3 mil. €

Financovanie verejnoprávnych médií prostredníctvom koncesionárskych poplatkov je nespravodlivé, nesolidárne a nesociálne. Nevytvára reálny tlak na vedenie verejnoprávnych médií na zvyšovanie efektivity ich práce a v prípade nedostatku financií na ich chod sa dodatočne zaťažuje štátny rozpočet.

SaS navrhuje: Zrušiť koncesionárske poplatky. Vyčísliť reálne náklady na prevádzku verejnoprávnych médií na základe dôkladného auditu. Určiť percentuálnu časť HDP, ktorá bude schopná pokryť tieto náklady. Zabezpečíme spravodlivejší spôsob financovania verejnoprávnych médií. Zákonným nárokom na financovanie zo štátneho rozpočtu sa odbúra politická závislosť.

volebnom programe


Za nás, áno, boli obdobia, kedy bola inflácia niekedy aj vyššia, ale vždy rástli reálne mzdy. Na ročnej báze nebol rok, kedy by poklesli reálne mzdy.

Tento výrok je pravdivý, ako vidieť z tabuľky uvedenej nižšie- reálna mzda počas obdobia 2006 - 2010 naozaj rástla, neklesala. Vývoj inflácie a rastu reálnych miezd v období bývalej vlády je zobrazený v nasledujúcej tabuľke: Slovensko 2006 2007 2008 2009 2010 inflácia 4,3 1,9 3,9 0,9 0,7 rast reálnych miezd 3,3 4,3 3,3 1,4 2,2 (Zdroje: inflácia , reálne mzdy 2006-2009 , reálna mzda 2010 ) Dátum zverejnenia analýzy: 20.06.2011 Naspäť Nahlásiť chybu

inflácia
reálne mzdy 2006-2009
reálna mzda 2010


Každý poslanec, ktorý má zákonodarnú iniciatívu, musí splniť určité technické podmienky. Tzn., musí predložiť návrh zákona, ktorý spĺňa určité podmienky, je tam časová lehota a sú tam vecné argumenty. Tzn. paragrafové znenie, dôvodová správa, doložka zručiteľnosti na vyjadrenie ministerstva financií a vtedy je predseda parlamentu povinný, ak takýto návrh zákona spĺňa všetky podmienky, zaradiť ho do programu.

Rokovací poriadok NR SR § 67 (1) Návrh zákona môžu podávať výbory, poslanci a vláda (ďalej len „navrhovateľ zákona“). (2) Návrh zákona sa podáva predsedovi národnej rady písomne v potrebnom počte výtlačkov a v elektronickej forme. (3) Ak návrh podáva výbor alebo poslanec, potrebný počet výtlačkov a elektronickú formu zabezpečuje kancelária. § 68 (1) Návrh zákona obsahuje jeho paragrafové znenie a dôvodovú správu. (2) Znenie návrhu zákona musí byť zrozumiteľné a musí byť z neho zrejmé, čo sa má zákonom dosiahnuť. (3) Dôvodová správa musí obsahovať zhodnotenie súčasného stavu najmä zo spoločenskej, ekonomickej a právnej stránky s uvedením dôvodov potreby novej zákonnej úpravy, spôsobu jej vykonávania, jej hospodárskeho a finančného dosahu, najmä vplyvu na štátny rozpočet , nároku na pracovné sily a organizačné zabezpečenie, ako aj rozbor ďalších otázok nevyhnutný na všestranné posúdenie návrhu zákona. V dôvodovej správe sa musí uviesť súlad návrhu zákona s ústavou, súvislosť s inými zákonmi a medzinárodnými zmluvami a súlad návrhu zákona s právom Európskej únie vypracovaný formou doložky zlučiteľnosti tohto návrhu s právom Európskej únie. Dôvodová správa obsahuje okrem všeobecnej časti aj odôvodnenie jednotlivých ustanovení návrhu zákona § 71 Predseda národnej rady zabezpečí bezodkladné doručenie návrhu zákona, ktorý spĺňa náležitosti podľa tohto zákona, všetkým poslancom. Predseda národnej rady navrhne národnej rade prideliť návrh zákona ústavnoprávnemu výboru a podľa povahy veci aj ďalším výborom. Súčasne navrhne výbor, ktorý je pre tento návrh zákona gestorský.

Rokovací poriadok NR SR


Však tuná sa 2,5 miliardy nevyberie na DPH.

Podľa Inštitútu finančnej politiky dosiahla nevyberaná daň v roku 2014 hodnotu 2,5 mld eur ( .pdf , str. 49). Podľa údajov štúdie Study and Reports on the VAT Gap ( .pdf , s. 48) predtstavila daňová medzera 2,2 miliardy eur v roku 2015. Treba pritom podotknúť, že metodika tejto analýzy a IFP je odlišná. Novšie údaje zatiaľ nie sú dostupné. Kollárom uvedený údaj je súlade so zisteniami IFP, odhady uvádzajú výpadok 2,2-2,5 miliardy eur. Výrok hodnotíme ako pravdivý.

.pdf .pdf


My sme jasne povedali a myslím si, že tá prognóza je reálna v tom, že to zvýšenie napríklad dane z pridanej hodnoty sa podľa nás neprenesie v plnej miere do cien a potvrdil to aj zástupca obchodu slovenského pán Konštiak, keď povedal, že nepredpokladá, že sa to prenesie (zvýšenie cien, pozn.).

Šéf zväzu obchodu Pavol Konštiak v O 5 minút 12 z 12.9. povedal: Pretože keď si zoberiete, cenovú vojnu, ktorá už druhý je na Slovensku, to znamená zdravá konkurencia domácich a zahraničných firiem, ktorá vplýva na znižovanie cien. Dôkazom toho je, že to najcitlivejšie ceny potravín v minulom roku klesli o vyše 4% a v tomto roku je to podobne, to znamená, že sme druhý rok zaznamenávame defláciu v potravinách, tak ten nárast cien 1% nebude taký bolestivý ako so o ňom rozpráva. Koncom augusta podobne pre SME vyjadril, že nepredpokladá, „že vyššia DPH by výraznejšie zasiahla do cien potravín. Je tu silná konkurencia.“

SME


Za prvé, narástol rapídne dlh za vašej vlády. Váš dlh jednoducho narástol tak, že bude treba spustiť dlhovú brzdu.

Rada pre rozpočtovú zodpovednosť sa vo svojej analýze podrobne venuje vývoju dlhu a tiež aj následkami vyplývajúceho z ústavného zákona a dlhovej brzde. Od 2. štvrťroku 2012 - v čase keď nastúpila vláda R. Fica dlh narástol o takmer 7 p. b. Mechanizmus sankcií sa podľa zákona o dlhovej brzde spúšťa od hranice dlhu 50% HPD, ktorá bola dosiahnutá počas vlády R. Fica. To, ako je vláda zodpovedná za nárast dlhu nehodnotíme. Výrok hodnotíme ako pravdivý. Radičovej vláda sa so Smerom dohodla v roku 2011 na ústavnom zákone o dlhovej brzde v reakcii na dlhovú krízu v eurozóne. Rada pre rozpočtovú zodpovednosť uvádza prehľad sankcií, ktoré sa spúšťajú od hranice dlhu 50% HPD. Túto hranicu dosiahol dlh za vlády R. Fica. Dátum zverejnenia analýzy: 17.03.2014 Naspäť Nahlásiť chybu

Rada
dlhovej brzde


Keď sa rôzne stredné školy spoja - do združenej či spojenej strednej školy, ich úroveň ide dole.

Spájanie škôl znamená splynutie škôl rôzneho druhu alebo typu, združovaním zase spojenie stredných škôl. Keďže spojenie škôl má za následok zjednotenie do jednej právnickej osoby s jedným riaditeľom školy a často i efektívnejšie využívanie kapacít školských budov, argumentom býva najmä šetrenie finančných prostriedkov. Negatívom môže byť napríklad vyšší počet žiakov v triede. Nepodarilo sa nám však dohľadať analýzu alebo systém hodnotenia, ktorý by spoľahlivo mohol potvrdiť zmenu "úrovne" strednej školy po jej spojení.Výrok Rudolfa Kusého hodnotíme ako neoveriteľný. Mgr. Rudolf Kusý je nezávislým kandidátom na predsedu Bratislavského samosprávneho kraja (BSK) v regionálnych voľbách v novembri 2017. V minulosti pôsobil ako poslanec miestneho zastupiteľstva (Bratislava – Nové Mesto), poslanec BSK a od roku 2010 (po opätovnom zvolení v roku 2014) vykonáva funkciu starostu mestskej časti Bratislava – Nové Mesto. Podľa § 20 zákona č. 596/2003 Z. z. sa "...na základe rozhodnutia zriaďovateľa alebo dohody zriaďovateľov môžu školy rôzneho druhu a typu spájať do jednej právnickej osoby. Zriaďovateľom spojenej školy je zriaďovateľ, na ktorom sa ostatní zriaďovatelia dohodnú. (...) Spojená škola sa vedie v sieti so všetkými školami, ktoré boli do spojenej školy spojené. (...) Spojenú školu riadi jeden riaditeľ, ktorý spĺňa kvalifikačné požiadavky najmenej pre jeden druh alebo typ školy, ktorá je organizačnou zložkou spojenej školy." Smernica ministerstva školstva č. 1/2004-E z 1. apríla 2004 v článku 6 odstavec 1) ( .rtf , s. 7) definuje združovanie škôl napríklad ako "...splynutie stredných škôl (učilište, stredné odborné učilište, stredná odborná škola a gymnázium) do združenej strednej školy,...". Spájanie škôl ako "... splynutím škôl rôzneho druhu alebo typu, na jeho základe vznikne spojená škola...". Pričom za druhy škôl sa považujú "... základná škola, základná škola s materskou školou, učilište, stredné odborné učilište, gymnázium, stredná odborná škola, špeciálne školy, základná umelecká škola, stredisko praktického vyučovania" a za typy škôl napr. "... stredná priemyselná škola, stredná geodetická škola, stredná poľnohospodárska škola, stredná lesnícka škola, stredná záhradnícka škola,..." Ministerstvo školstva v dokumente "Sieť škôl a školských zariadení, stredísk praktického vyučovania a pracovísk praktického vyučovania" ( .pdf , s. 143) uvádza celkom 37 spojených škôl na území SR. Nepodarilo sa nám dohľadať analýzu, ktorá by sa venovala priamo prípadnej zmene úrovne školy po spojení do jednotného právnického subjektu. V mediálnych výstupoch však nájdeme rôzne názory napríklad na efektivitu spájania škôl. Napríklad článok na portáli zvonline.sk z roku 2011 uvádza argumenty poslancov Banskobystrického samosprávneho kraja vo vtedajšej diskusií o optimalizáciu škôl v kraji: "Argumenty poslancov BBSK z druhej strany hovoria o snahe ušetriť týmto spôsobom milióny eur, pretože stredoškolákov je v kraji čoraz menej a školy nenaplnia svoju kapacitu. Budovy škôl, ktoré prestanú byť využívané, by mali byť vo verejnej súťaži ponúknuté na predaj alebo prenájom, ... celkovo spojenie škôl „môže prispieť k zvýšeniu odbornosti a kvalifikovanosti pedagogického personálu..." Pravdepodobne najčastejším dôvodom spájania školských inštitúcii je teda zámer ušetriť finančné prostriedky, či už optimalizáciou školských budov alebo znížením počtu zamestnancov. Po spojení škôl do jednej spojenej školy vedie túto inštitúciu podľa zákona iba jeden riaditeľ a je možné, že i iné pozície v rámci školského personálu by sa mohli spojením duplikovať. Riaditeľka jednej z banskobystrických odborných škôl oponovala, že: "...p re priemyslovku to bude znamenať stratu identity, zníženie úrovne vzdelávania a stratu študentov." Informáciu priniesla v apríli 2011 regionálna mutácia SME . Spájanie navyše môže viesť k navýšeniu počtu žiakov v triedach. Inštitút INEKO každoročne vyhodnocuje slovenské školy na základe výsledkov ich žiakov (nezohľadňujú teda informácie napríklad o technickom vybavení alebo o štruktúre predmetov). Väčšina zo spojených škôl, uvedených na stránkach ministerstva k marcu 2017, nemala k dispozícii celkové hodnotenie pred svojim spojením, preto nevieme hodnoty porovnať s aktuálnymi. Podľa metodiky INEKO totiž "...celkové hodnotenie získajú iba tie školy, ktoré majú dostatočný počet žiakov resp. absolventov...". Čiastkové výsledky boli pri niektorých spojených školách dostupné i pred rokom spojenia, informácie však nie sú dostatočné na spoľahlivé vyvodenie záverov o zmene "úrovne" školy. V aktuálnom rebríčku INEKO, ( .xlsx , list 2) uverejnenom v septembri 2017, sa na popredných miestach v rámci jednotlivých krajov, umiestnili i spojené školy. Napríklad Spojená škola – OA v Detve je na 3. mieste v rámci Banskobystrického kraja, v Nitrianskom kraji je Spojená škola SPŠP na ulici Slančínkovej 2 v Nitre na 1. mieste a SŠ – SPŠE S. A. Jedlíka v Nových Zámkoch na 7. mieste. Na 1. mieste v Žilinskom kraji je Spojená škola – HA na ulici Slanická Osada v Námestove. Nevieme však jednoznačne potvrdiť alebo vyvrátiť tvrdenie Rudolfa Kusého, o poklese úrovne strednej školy po jej spojení, keďže nemáme k dispozícii kompletnú analýzu, ktorá by zohľadňovala úroveň školy pred a po spojení do jednotného právnického subjektu – spojenej školy. Dátum zverejnenia analýzy: 28.09.2017 Naspäť Nahlásiť chybu

Mgr. Rudolf Kusý
č. 596/2003 Z. z.
.rtf
.pdf
článok
SME
INEKO
slovenské školy
metodiky
.xlsx


Okrem podpory dlhodobo nezamestnaných zavedením dočasného súbehu dávky v hmotnej núdzi a príjmu zo zamestnania a pokračovania odvodovej úľavy bola za účelom zachovania ich pracovných návykov zavedená povinnosť odpracovať si časť dávky v hmotnej núdzi verejnoprospešnými prácami.

Robert Fico správne tvrdí, že počas jeho vlády sa zaviedol súbeh dávky v hmotnej núdzi a príjmu zo zamestnania. V októbri 2013 schválil parlament povinnosť odpracovať si dávky v hmotnej núdzi a od prvého januára tohto roku bola zavedená aj odvodová úľava. Všetky spomínané opatrenia boli naozaj vykonané a preto tento výrok hodnotíme ako pravdivý.

príjmom odpracovať oznamu platí 600-tisíc


Zaviedli sme zakon, podľa ktorého človek ktorý má dávky, musí odpracovať 8 hodin verejných prác v prospech mesta alebo obce. Zrazu nám zo 180-tisíc ľudí 70-tisíc vypadlo, lebo zistili, že to pre nich nie je výhodné

Na základe novely zákona prijatej z októbra 2013, musí človek poberajúci dávky v hmotnej núdzi odpracovať minimálne 32 mesačne, respektíve 8 hodín týždenne. Nepodarilo sa nám však vyhľadať informácie o číslach, ktoré Fico vo výroku spomína. Výrok preto hodnotíme ako neoveriteľný.

č. 417/2013 Z.z.
schválený
TASR
informuje
TASR
prinieslo informácie


Viete čo urobil aj pán minister Mihál, že dal príkaz pánu predsedovi Najvyššieho súdu, že rozhodnutie koaličnej rady je toto a toto a, že treba tieto veci zabezpečiť. Mňa len v podstate prekvapuje to, v poriadku, tri strany ste sa dohodli, pred dvoma týždňami ste boli dohodnutí na jednom kandidátovi a teraz päť minút pred dvanástou vyjdete každý so svojim vlastným kandidátom.

Ako píše napríklad TASR , Jozef Mihál v liste žiadal predsedu Harabina o vykonanie úkonov, ktoré "vyplynuli z rokovania Koaličnej rady". Úvod listu odcitoval predseda Smeru Fico v O 5 minút 12 24.10.2010 ako: "vážený pán predseda Najvyššieho súdu Slovenskej republiky. Na základe rozhodnutia koaličnej rady vás žiadam“. O príkaz sa teda podľa nás nejednalo.

píše napríklad TASR


…všetky medzinárodné prehľady, všetky aké existujú… globálny index svetovej konkurencieschopnosti …vo všetkých týchto rebríčkoch za posledné štyri roky počas vlády Roberta Fica sa Slovensko prepadávalo a najväčší prepad, čo sa týka ekonomickej konkurencieschopnosti, tu bol za posledné dva roky.

Ako uvádzame vyššie, pri konkurencieschopnosti má Mikloš pravdu. Index svetovej konkurencieschopnosti WEF : 2010 60. miesto , 2009 49. miesto , 2008 46. miesto , 2007 41. miesto , 2006 37. miesto

2010 60. miesto

2009 49. miesto

2008 46. miesto

2007 41. miesto

2006 37. miesto


Ak budeme vo vláde, vyčleníme okamžite 50-miliónov eur na rekonštrukciu univerzitných a vysokoškolských internátov

Strana Smer-SD 5. decembra 2015 predstavila svoj tretí sociálny balík s 15 opatreniami. Medzi tieto opatrenia patril aj sľub o vyčlenení finančného príspevku na rekonštrukciu vysokoškolských internátov. Podľa stránky strany SMER-SD, ak bude strana súčasťou vlády, garantuje " Vyčlenenie 50 miliónov eur na rekonštrukciu vysokoškolských internátov zabezpečí obnovu 10-tisíc ubytovacích miest a výrazne zníži počet odmietnutých žiadostí. Zároveň sa vyčlení 25 miliónov eur ako príspevok na ubytovanie pre vysokoškolských študentov vo výške niekoľko desiatok eur mesačne. " Rok po voľbách je situácia na vysokoškolských internátoch nezmenená. Mnohé sú v dezolátnom stave, a tie, na ktorých prebehla rekonštrukcia, si ju financovali sami . Sľub je nesplnený.

predstavila garantuje sami obhajuje Lovász katastrofálnom nespomína Portál


Lenže pred štyrmi rokmi nebola Bratislava ani oprávneným prijímateľom v rámci Operačného programu Doprava, takže najprv sme museli presvedčiť Európsku komisiu, že podporovať verejnú dopravu v našom meste má zmysel a až potom sme sa mohli uchádzať o finančnú podporu na tieto projekty.

V roku 2012 Európska komisia schválila návrh Vlády SR a Ministerstva dopravy SR na revíziu Operačného programu Doprava 2007-13 (OPD). Pôvodné znenie programového dokumentu OPD uvádzalo ako jediných oprávnených žiadateľov o podporu Národnú diaľničnú spoločnosť, Železnice Slovenskej republiky, Slovenskú správu ciest a samotné MDVRR SR. Výrok Milana Ftáčnika preto hodnotíme ako pravdivý.

Pôvodné znenie
Návrh revízie


To sa stalo a myslím si, že sa to už veľmi často stávať nebude. To boli také tie začiatočnícke chyby, my si ich priznávame a akurát dúfame, že nám ich naši voliči, ktorí sú veľmi kritickí samozrejme, lebo sú to väčšinou inteligentne vysokoškolsky vzdelaní ľudia, takže nám ich odpustia.

O voličoch súčasnej vládnej koalície sme nenašli relevantný prieskum. K dispozícií je len prieskum pre HN , ktorí naznačuje možnú koreláciu medzi vysokoškolským vzdelaním a hlasovaním v prospech pravicových strán, avšak určite nie inteligenciou. Tento prieskum však nie je robený na reprezentatívnej vzorke.

HN


S.r.o., naopak, ako eseročky pribúdajú, obchodné spoločnosti pribúdajú.

Reakcia Jána Richtera na výrok Jozefa Mihála o znižovaní počtov spoločností s ručením obmedzeným v poslednom roku je podporená číslami Štatistického Úradu . V roku 2014 vzniklo zhruba o 13 000 eseročiek viac, ako v roku 2013. Nakoľko Ján Richtera týmto tvrdením reaguje na tvrdenie Jozefa Mihála o ubúdaní eseročiek v roku 2014, a môžme tak považovať za smerodajné údaje pre minulý rok, výrok hodnotíme ako pravdivý.

Štatistického Úradu
Štatistického Úradu
2013


My sme neplánovali zvýšiť DPH, my sme neplánovali zvýšiť diaľničné známky, ako to idete urobiť vy. My sme neplánovali zvýšiť spotrebné dane, my sme neplánovali zaútočiť na živnostníkov, ako to idete urobiť vy, ani na ľudí, ktorí sú v dôchodkovom veku. Mali sme dve jasné filozofie. Za každú cenu v týchto ťažkých časoch investovať, investovať, investovať, stavať, stavať a stavať.

Ani v predvolebnom programe a ani v žiadnom mediálnom zázname sme nenašli stopu o tom, že by Smer plánoval zvyšovať spotrebné dane, zvyšovať dane živnostníkom a odďaľovať odchod ľudí do dôchodku. Naopak, v ich programe nájdeme zmienku o nezvyšovaní daní, nezvyšovaní cien za diaľničné známky, o zvýšenej podpore pre dôchodcov, či o plánovaných investícií ako napr. diaľnice.

programe


SDKÚ-DS, ktorá chodievala za bývalého vedenia bežne do koalície so Smerom v Nitre, už nechodí za nášho vedenia.

V posledných župných voľbách skutočne SDKÚ nespolupracovala na "slovenskej volebnej koalícii" so Smerom. V roku 2009 podporovala SDKÚ kandidáta spolu s KDH a Smerom. V roku 2005 podporovala SDKÚ vlastného kandidáta na post župana, no vo voľbách kandidovala ako súčasť veľkej "slovenskej koalície". V roku 2001 SDKÚ postavila vlastného kandidáta a súčasťou slovenskej koalície nebola ani pri voľbe poslancov.

posledných


Na každej tlačovej konferencii, ktorú mala bývalá pani ministerka,kritizovala justíciu an block. Všetkých sudcov z princípu kolektívnej viny, ako keby šup, všetci sudcovia robili zle a ako keby boli tí najhorší proste, a to pred chvíľou potvrdil aj práve pán poslanec, že to tak nejde jednoducho a že to zovšeobecňovanie je veľmi nebezpečné, pretože toto kritizovala aj Európska asociácia sudcov.

Jediný záznam z tlačovej besedy bývalej ministerky Lucie Žitňanskej z doby jej mandátu je z 4. októbra 2011, teda mesiac po rezolúcií Európskej asociácie sudcov. V ňom ministerka kritizuje stav justície všeobecne. Nakoľko sa nám však nepodarilo žiadne ďalšie informácie o tlačových besedách bývalej ministerky, označujeme tento výrok za neoveriteľný.

záznam Rezolúcia


Priemerný najčastejší plat na Slovensku je 550 eur.

R. Fico uvádza mzdu, ktorá sa nachádza v platovom pásme (500,01 až 600€), ktorý zarába najvyšší podiel zamestnancov na Slovensku, výrok preto hodnotíme ako pravdivý. Tvrdenie o najčastejšej mzde na Slovensku použil predseda vlády R. Fico už v minulosti ( Na telo , 30. septembra 2012). Vtedy R. Fico uvádzal ako najčastejšiu mzdu medzi 400 až 500 eur. Tak ako aj v minulosti ani tento raz neupresnil, či hovorí o čistej alebo hrubej mzde. Podľa analýzy Štatistickýho úradu SR Štruktúra miezd v SR (.pdf) z júna 2012 nie je možné presne určiť koľko percent zamestnancov zarába mzdu vo výške 550 eur. Podľa tejto analýzy, zohľadňujúcej mzdy v roku 2011 (str.1) sa v platovom pásme od 500,01 do 550€ v hrubom nachádza 6,4 % zamestnaných. V platovom pásme 550,01 až 600€ sa nachádza tiež 6,4% zamestnaných. Keďže premiér hovorí o plate 550€, za smerodajné možno považovať platové pásmo 500,01 - 600€. R. Ficom uvedená suma sa nachádza v strede tohoto intervalu, v ktorom sa nachádza 12,8% zamestnancov na Slovensku, čo je o 0,1% viac než v nasledujúcom platovom pásme 600,01-700€. Inými slovami, najväčší podiel zamestnancov na Slovensku zarába 500 až 600€. Uvedená analýza Štruktúra miezd v SR zohľadňovala mzdy v roku 2011 a v tomto meraní sa nezohľadňovala celá populácia, ale len zamestnanci. Dátum zverejnenia analýzy: 02.01.2013 Naspäť Nahlásiť chybu

Na telo
Štruktúra miezd v SR


Správcovské spoločnosti boli nútené pod vplyvom zlej legislatívy, zlého zákona Roberta Fica, investovať, v úvodzovkách investovať peniaze sporiteľov do vkladov v bankách.

Výrok bývalého ministra za stranu SaS Jozefa Mihála hodnotíme ako zavádzajúci, pretože ani po novele Zákona o sociálnom poistení z dielne vtedajšej prvej vlády Róberta Fica z roku 2008, neboli DSS nútené investovať do vkladov v bankách. Investície do peňažných prostriedkov na bežných a vkladových účtoch bánk sa stali jednou zo štyroch možností, ako investovať v rámci takzvaných peňažných investícií. Okrem peňažných investícií mohli DSS uskutočňovať (v rôznej miere v závislosti od typu dôchodkového fondu) i akciové a dlhopisové investície.

novele


Vybavenie internetom a interaktívnymi tabuľami je na každej škôlke zo strany mesta zabezpečené.

Portál Nitralive informuje 6. septembra 2010 o tom, že všetkých 14 mestských základných škôl a 25 škôlok dostalo od mesta interaktívne tabule.

Nitralive


Ján Oravec pravdivo uvádza, že v májových voľbách do Európskeho parlamentu kandiduje 29 politických strán a v rámci nich 333 kandidátov. Vyplýva to z kandidačných listín zverejnených na webovej stránke ministerstva vnútra. Tento údaj uvádza aj TASR .

kandidačných listín
TASR


A musím povedať, že jedine Česká republika, Slovensko si vlastne nastavili jednotlivé regióny tak, že vlastne z možnosti poberať pomoc zo štrukturálnych fondov boli vlastne regióny hlavných miest odčlenené. To znamená, že sa regionálne rozdelenie zrealizovalo tak, že v podstate tie regióny hlavných miest nemali možnosť poberať túto pomoc zo štrukturálnych fondov, ale iba z kohézneho fondu.

Majoritná časť financií štrukturálnych fondov je určená najchudobnejším regiónom, ktorých HDP na obyvateľa je nižsí ako 75% priemeru EÚ. Na základe interaktívnej mapy vypracovanej Európskou komisiou je vidieť, že okrem Českej republiky (region Praha) a Slovenskej republiky (Bratislavský kraj) nemôže tieto fondy využívať napr. ani Budapešť v rámci regiónu Közép-Magyarország. Kým jedine v prípade Prahy sa dá hovoriť skutočne iba o regióne hlavného mesta, v prípade Bratislavy a Budapešti sa jedná o širší región. Výrok hodnotíme ako nepravdivý.

mapy


Nuž, pán Bugár to priznal v rozhovore, že išli sme so 150% podmienkami návrhu zákona, novely zákona a potom sme uhrali sme to na 80, teraz povedali, že uhrali na 79 %...

V rozhovore Bugár hovoril všeobecne o atmosfére v koalícii, a o tom, aké stratégie Most môže využiť pri rokovaniach. Prikladáme preklad celej otázky a odpovede: Új Szó: "Spomínali ste atmosféru, ktorá sa uvoľnila. Tak sa však zdá, že spolu s týmto sa nezmenila veľká časť reštriktívnych zákonov prinesených v posledných štyroch rokoch - napríklad takzvaný vlastenecký zákon." Béla Bugár: "Vlastenecký zákon je obrovská chyba tých politikov, ktorí z neho spravili menšinový zákon. Vlastenecký zákon každého zaťažuje rovnako. A vtedy by sme sa tu vrátili k negatívam: do hláv slovenských politikov sa nepodarilo vbiť demokratické zmýšľanie 21. storočia. Na toto dokonca aj minister školsva z SDKÚ povedal: nie, na tomto nespravíme zmeny. Ak sa o tom rozprávame, že sa zákony nemenia tak, ako si to predstavujeme, tak to je prekliatie vládnej koalície. Keby sme boli trikrát takí silní ako teraz, tak by sme mohli dosiahnuť úplne iné veci. Inak: Ktorý môj bývalý kolega alebo novinár by si pomyslel, že súčasné KDH alebo SDKÚ budú iné než v období prvej alebo druhej Dzurindovej vlády. Aj v prípade zákona o používaní menšinových jazykov očakávame veľmi tvrdú debatu. Poznám ich zmýšľanie, budú veľmi tvrdí. Viem, na čo budú strieľať v návrhu, ale ak toto nebudeme požadovať, budú strieľať na niečo iné. Ak chceme dosiahnuť 80 percent, potrebujeme pýtať 150, s vedomím toho, že potrebujeme uzatvárať kompromisy. Ale kompromis nemôže presiahnuť principiálne veci." Originál: "Említette a légkört, amely enyhült. Olybá tűnik viszont, hogy ezzel együtt az elmúlt négy évben hozott restriktív törvények nagy része – például az ún. hazafiassági törvény – eddig nem változott. A hazafiassági törvény óriási hibája azoknak a politikusoknak, akik ebből kisebbségi törvényt kreáltak. A hazafiassági törvény mindenkit egyformán sújt. És akkor itt visszatérnék a negatívumokhoz: a szlovák politikusok fejébe nem sikerült beleverni a 21. századi demokrata gondolkodásmódot. Erre még az SDKÚ-s oktatási miniszter is azt mondta: nem, ezen nem változtatunk. Ha arról beszélünk, hogy a törvények nem úgy változnak, ahogy mi elképzeltük, akkor ez a kormánykoalíció átka. Ha háromszor olyan erősek volnánk, mint most, akkor teljesen más dolgokat lehetne elérni. Másrészt: melyik volt kollégám vagy újságíró gondolta volna, hogy a mostani KDH vagy az SDKÚ más lesz, mint az első vagy a második Dzurinda-kormány idején volt. A kisebbségi nyelvhasználati törvény esetében is nagyon kemény vitát várok. Ismerem a gondolkodásmódjukat, nagyon kemények lesznek. Tudom, mire fognak lőni a tervezetben, de ha azt nem kérjük, akkor másra lőnek. Ha el akarunk érni 80 százalékot, akkor 150-et kell kérnünk, annak tudatában, hogy kompromisszumokat kell kötnünk. De ez a kompromisszum az elvi dolgokon nem léphet túl."

V rozhovore


... pán Kresák vymyslel, že ústavný najprv zaujal k tomuto (zrušeniu Mečiarových amnestií, pozn.) stanovisko a na základe toho stanoviska sa to nedá napadnúť na ústavnom súde. Vyšetruje sa.

Peter Kresák prišiel v roku 2017 s návrhom zrušenia Mečiarových amnestií, ktorý si vyžadoval aj stanovisko Ústavného súdu. Ten potvrdil, že uznesenie ( .rtf ) z 5. apríla 2017 o zrušení Mečiarových amnestií je v súlade s Ústavou Slovenskej republiky ( .pdf , PL. ÚS 7/2017-159), tým pádom sa nedá napadnúť na Ústavnom súde a príslušné orgány môžu obnoviť vyšetrovanie v prípade zavlečenia Michala Kováča ml. Výrok preto hodnotíme ako pravdivý.

„ Uznesenie NR SR č. 570 z 5. apríla 2017 o zrušení článku V a článku VI rozhodnutia predsedu vlády Slovenskej republiky z 3. marca 1998 o amnestii uverejneného pod číslom 55/1998 Z. z., rozhodnutia predsedu vlády Slovenskej republiky zo 7. júla 1998 o amnestii uverejneného pod číslom 214/1998 Z. z. a rozhodnutia prezidenta Slovenskej republiky v konaní o milosť pre obvineného zo dňa 12. decembra 1997 je v súlade s Ústavou Slovenskej republiky, “ uviedla hovorkyňa ÚS SR Martina Ferencová.

V súčasnosti pokračuje vyšetrovanie vraždy Róberta Remiáša : „ Vyšetrovateľ vydal 8. februára minulého roka (2017, pozn.) uznesenie, ktorým pokračuje v prerušenom trestnom stíhaní v prípade smrti Remiáša z apríla 1996 “. Súdy sa začali v marci 2018 opätovne zaoberať aj kauzou Gustáva Krajčiho v prípade zmareného referenda z roku 1997, ktorá sa takisto nemohla vyšetrovať kvôli Mečiarovým amnestiám.

.rtf
.pdf
vyšetrovanie
hovorkyňa
Róberta Remiáša
kauzou


...posledná vláda, ktorá bola v stredu, to je 4 dni dozadu (12. septembra 2021). A z dvadsiatich ôsmich bodov, ktoré sme mali na vláde, prešlo 28 jednohlasne.

Rokovania vlády sú neverejné, z verejných zdrojov teda nie je možné zistiť, či všetkých 28 bodov prešlo na zasadnutí jednohlasne, ako to tvrdí Richard Sulík. Jeho slová nevedeli spätne potvrdiť ani oslovení ministri, Úrad vlády neodpovedal. Tvrdenie Richarda Sulíka preto hodnotíme ako neoveriteľné. Vláda zasadala 8. septembra 2021 na svojej 29. schôdzi. Členovia vlády rokovali o dvadsiatich ôsmich riadnych a dvanástich utajených materiáloch. Väčšinu schválili, niektoré vypustili a jeden vzali na vedomie. Podľa rokovacieho poriadku Vlády SR sú jej schôdze neverejné. Úrad vlády teda zverejňuje výsledok hlasovania o jednotlivých návrhoch, nie však pomer hlasov. Demagóg.SK oslovil troch iných ministrov, aby potvrdili alebo vyvrátili slová Richarda Sulíka. Jeden neodpovedal, druhý si nepamätal a tretí „ nemá vedomosť o tom, že by sa na rokovaní vlády 8.9.2021 o niektorom z bodov hlasovalo.” Demagóg.SK oslovil Úrad vlády o potvrdenie alebo vyvrátenie tvrdenia, podľa ktorého prešli všetky body jednohlasne. Email však zostal bez odpovede.

zasadala sú


My sme prijali 140 asýrskych kresťanov a sa pozriete, koľko ich zostalo na Slovensku, 20 alebo koľko?

V decembri 2015 Slovenská republika prijala 149 asýrskych kresťanov pochádzajúcich z Iraku. Správu o tom, že sa prvých 21 Iračanov vrátilo späť do svojej vlasti potvrdilo pre Denník N ministerstvo vnútra v máji 2016: „ Dôvodom ich návratu nie je nespokojnosť s prístupom na Slovensku, ale skutočnosť, že nevedeli prekonať smútok za domovom, a tak mali problém začleniť sa do života na Slovensku.” Posledný známy údaj priniesla RTVS v reportáži z februára 2019 - na území Slovenska ostalo žiť 58 Iračanov. Rovnaký údaj uvádza združenie Pokoj a dobro, ktoré zastrešovalo integračný projekt pomoci utečencom. Tvrdenie preto hodnotíme ako nepravdivé.

vrátilo priniesla uvádza


Pokiaľ ide o ten súlad s programovým vyhlásením vlády, tak tam nie je napísané, že zrušíme, odstránime všetky účinky súčasnej zákonnej úpravy, ale dokonca je tam dvojnásobne zdôraznené, že eliminujeme, citujem teraz to programové vyhlásenie vlády "ide o elimináciu nežiadúcich negatívnych účinkov". Toto dvojnásobné použitie adjektív takýchto vymedzujúcich znamená jednu vec, že sa sústredíme na elimináciu tých dôsledkov súčasnej zákonnej úpravy, ktoré považujeme za negatívne a zároveň nežiadúce

V programovom vyhlásení vlády (s.48) sa uvádza: "V oblasti nadobudnutia štátneho občianstva vláda SR stanoví prísne pravidlá a kontrolu jeho udeľovania. Zmení zákonnú úpravu, ktorou Slovenská republika reaguje na zákon Maďarskej republiky o dvojakom občianstve, tak, aby zmena eliminovala nežiaduce negatívne účinky tohto zákona na občanov Slovenskej republiky."

programovom vyhlásení vlády


Veď v zákone (o dani z pridanej hodnote z roku 2010, pozn.), v zákone bolo, že sa zníži (sadzba DPH, pozn), akonáhle Slovensko sa dostane pod 3 %. Vy ste to zmenili.

Je pravdou, že novela zákona o DPH, ktorá bola prijatá v júli 2014 zrušila mechanizmus, ktorý by pri dosiahnutí deficitu pod 3 % HDP automaticky znížil sadzbu DPH z 20 % na 19 %. Za zmenu hlasovali poslanci SMER-SD. Opozícia nehlasovala. Výrok hodnotíme ako pravdivý.

1. decembra 2010 bola schválená novela zákona o dani z pridanej hodnoty, ktorá zvýšila DPH z 19 % na 20 %, no zároveň naviedla automatické pravidlo, ktoré hovorilo, že keď poklesne deficit pod 3 % HDP, DPH sa vráti na úroveň 19 %.

(1) " V období od 1. januára 2011 do posledného dňa kalendárneho roka, v ktorom Európska komisia (Eurostat) uverejní údaje o tom, že aktuálny schodok verejnej správy Slovenskej republiky je menej ako 3 %, je základná sadzba dane na tovary a služby 20 % zo základu dane. Skončenie obdobia uplatňovania základnej sadzby dane 20 % podľa prvej vety vyhlási Ministerstvo financií Slovenskej republiky všeobecne záväzným právnym predpisom."

8. júla 2014 schválili poslanci v NR SR novelu zákona o DPH, ktorá automatický mechanizmus zrušila a stanovuje zachovanie 20% sadzby DPH. Zo zákona o DPH sa teda vypustilo opatrenie, ktorým sa zníži sadzba DPH na 19 % z 20% v prípade, ak schodok verejných financií klesne pod danú hranicu. Za zákon hlasovali len poslanci SMER-SD. Opozícia nehlasovala. Novela nadobudne účinnosť 1. októbra 2014.

schválená novela schválili novelu zachovanie


...do parlamentu sme prišli ako 6,6% strana. Momentálne máme čosi vyše deväť a v parlamentných voľbách (...).

Hnutie Sme rodina získalo v parlamentných voľbách, ktoré sa konali 5. marca 2016, 6,62 % tj. 172 860 hlasov. Podľa posledne zverejneného prieskumu agentúry Focus, za obdobie októbra 2017, by v parlamentných voľbách za hnutie Sme rodina hlasovalo 9,40 % respondentov. Výrok preto hodnotíme ako pravdivý.

získalo prieskumu